Park Bulvar — Bakı bulvarında yerləşən çoxmərtəbəli ticarət və istirahət mərkəzi. Mərkəz Baku Plaza Ltd tərəfindən 41.5 milyon dollara 7.500 kvadrat metrlik ərazidə tikilib. Park Bulvar Bakı metropoliteninin sahil stansiyasının yaxınlığında, Hökumət Evi ilə üzbəüz yerləşir. Ümumi ərazisi 17.000 kvadrat metr təşkil edir. 550 yerlik dayanacaq yeri var. Mərkəzdə 99 mağaza fəaliyyət göstərir. Bunlar Adidas, Benetton, Debenhams, Jack & Jones, Mango, Nike və s. kimi dəb aləminin dünya şöhrətli brendləri təqdim olunub.\nHər birinin ərazisi 50 kvadrat metrdən 370 kvadrat metrə qədər dəyişir. Burada eləcə də 1207 kvadrat metr ərazisi olan supermarket, 6 kinoteatr, planetarium, 3D kinotetr, Happy Land uşaq meydançası, foto studiya, Bakı körfəzinə baxan restoranlar, boulinq və digər obyektlər yerləşir. 3-cü və 4-cü mərtəbələrdə Türk, Rus, İtalyan, Çin, Meksika və Azərbaycan mətbəxindən olan təamları təklif edən restoranlar yerləşir. Azərbaycan Respublikasının Prezidenti İlham Əliyev ticarət mərkəzinin açılışında iştirak etmişdir. Park Bulvar 700 nəfəri işlə təmin edir.\n“PARK BULVAR” sizi hər gün saat 12:00-dan 01:00-dək qarşılamağa şad olacaq!\n“28” Ticarət və əyləncə mərkəzi 2012-ci ildə istifadəyə verilmişdir. Bu mükəmməl, istirahət, əyləncə və şoppinq mərkəzi Bakının tam mərkəzində yerləşir. 24000 kvm ticarət sahəsinə malik mərkəzi geniş brend çeşidi ilə insanları sevindirir. New Yorker, ALDO, Next, Swarovski, GAP, Massimo Dutti, ZARA, MANGO, SIX, CELIO, PINK Accessoried, LC Waikiki, United Colors of, Benetton, Bershka, Inglot, Stradivarius, Pull&Bear, Accessories Store, Starbucks, Ideal/M.A.C, Shakh, Second Cup, Music Gallery, Bazar Store, Ali&Nino, Grafika, Toms Donuts, SUEL Shekerleri , CINEMA və s. kimi dəb aləminin dünya şöhrətli brendləri təqdim olunub.\nMall 28-də 70 –yə yaxın beynalxalq və yerli brendlər burda yerləşir. Həyatın hər bir sahəsin əhatə edən malları burda tapa bilərsiniz: Dəbli geyimlər, ev-məişət əşyaları, idman geyimləri, electron cihazlar və məişət əşyaları. Uşaqlar üçün Kid’s planet – əyləncə və oyun mərkəzi, Bakıda olan ən böyük və müasir kinoteatr , müxtəlif restoranlar, fast food, kofe shoplar sizin asudə vaxtınızı daha maraqlı edəcək.\nMağazalar-Həftənin 7 günu 10:00 dan 22:00 –dək.\nRestoranlar və fast food-Həftənin 7 günü 10:00 dan 22:00 dək.\nKinoteatr-Həftənin 7 günü 10:00 dan – gecəyə qədər.\nPremium Outlet – 2012-ci ildən Şüvəlan qəsəbəsində fəaliyyət göstərən, regionda ən böyük autletlərdən biridir.\nPremium Outlet Gucci, Prada, Dolce&Gabbana, Valentino, Giorgio Armani, Ermenegildo Zegna, Tom Ford, Celine, Hugo Boss, Pal Zileri, Emporio Armani, MAX&Co., Guess kimi 100-dən artıq tanınmış brendlərin kolleksiyalarını 80%-dən başlayan endirimlərlə təklif edir və Azərbaycan, Qazaxstan, Gürcüstan, Rusiya və regionun başqa ölkələrinə çatdırılma həyata keçirir.\nPremium Outlet – sərfəli qiymət və sürətli çatdırılma ilə dizayner geyimləridir!\n“PREMİUM OUTLET”sizi hər gün saat 10:00-dan 19:00-dək qarşılamağa şad olacaq!\nAprelin 15-də Bakıda regionun ən iri yeni “Gənclik Mall” ticarət mərkəzi açıldı.\nBurada “Zara”, “Massimo Dutti”, “Mango”, “Ted Baker”, “Lacoste”, “Tommy Hilfiger”, “French Connection”, “LC Waikiki”, “Koton”, “New Yorker”, “DeFacto”, “Calliope”, “Terranova”, “Stradivarius”, OVS, “Pimkie” və s. kimi dəb aləminin dünya şöhrətli brendləri təqdim olunub. İdman məhsullarının geniş çeşidləri və inventar GO Sport və Courir mağazalarında mövcuddur.\n“Gənclik Mall” ticarət mərkəzinə Gənclik metrostansiyasından çıxmadan daxil olmaq mümkündür. Bu da ticarət mərkəzinin üstün cəhətlərindən biridir.\nMetrostansiyadan çıxan kimi alıcılar (-1 mərtəbə) zonasında daxil ola bilərlər. Burada Maxi.az elektron mallar və məişət texnika, “Zel Home”, “The One” və “CoinCasa” kimi mebel və aksessuarlar mağazaları yerləşib. Həmin mərtəbədə geniş “Bravo” supermarketi fəaliyyət göstərir. Burada yerli və xarici məhsulları münasib qiymətə əldə etmək mümkündür.\n“Gənclik Mall” ticarət mərkəzi alış-verişdən əlavə, buraya gələnləri əyləncələr və fastfood restoran və kafelərin seçimi ilə maraqlandıracaq.\nBurada artıq hamıya tanış və Bakıda çox sevilən “McDonald’s”, KFC, “Villa Pizza”, “Starbucks”, “Espressamente İlly”, “Gloria Jeans”, “Café City”, “Vapiano”, “Mado” və s. tamamilə yeni “Mooyah”, “Bagel Bar”, “Köfteci Ramiz” fastfood restoran və kafelər yerləşir.\nTicarət mərkəzinin sonuncu mərtəbəsində yerləşən “OnTop” boulinq-mərkəz, “Wonderland” oyun zonası və 9 zaldan ibarət “CinemaPlus” kinoteatrı kino və əyləncə həvəskarlarını sevindirəcək.\nBu mərtəbədə ticarət mərkəzinə gələnləri, həmçinin uşaq geyimlərinin və körpələrin sevimli oyuncaqların geniş seçimi gözləyir: “Soo Be”, “Pancho”, ”Original Marines”, “Chicco”, “The Entertainer” və “Imaginarium”.\n“Gənclik Mall” ticarət mərkəzinə öz avtomobili ilə gələnlərə geniş 1000 avtomobillik parklama yeri mövcuddur.\n“Gənclik Mall” sizi hər gün saat 10:00-dan 22:00-dək qarşılamağa şad olacaq!


Yuxuda Qar Görmək (Ətraflı) - Qoz.Az\nYuxuda qar görmək ümumi şəkildə bolluq, bərəkət, sağlamlıq şəklində izah edilir. Ancaq, yuxunun görülmə şəklindən, mövsümündə aslı olaraq dəyişir. Yuxuda qar yağması-Havadan qarların sakit-sakit başınızın üzərindən yağaraq yerə töküldüyünü görmək bir qədər gərginliklərlə qarşılaşacağınız və bu gərginliyin isə birbaşa sizin çevrənizlə bağlı olduğu mənasına gəlir. Bəhs olunan gərginlik sizin həyatınıza güclü təsir etməyəcək, ancaq bir qədər keyfinizi pozacaqdır. Bununla bərabər yağan qarda mühafizə üçün çətirdən istifadə etdiyinizi görmək planlı hərəkət edəcəyinizə işarədir. Digər bir sözlə əmin olduğunuz qərarları qəbul edəcəksiniz.\nYuxuda qar yemək – Yuxuda qar yemək yuxunu görən şəxsin ani qərarla sevinəcəyinə və xoş hadisələr olacağına işarə edər.\nYuxuda qar süpürmək – Bu yuxu xoş günlərin başlanğıcına işarədir və eyni zamanda yuxunun sonluğundan aslı olaraq dəyişir. Əgər siz bütünlüklə yerdəki qarı süpürürsünüzsə bu uzun davam edən mübarizədən sonra xoşbəxt günlərin başlayacağına işarədir.\nYuxuda qar kürəmək (təmizləmək) – Bu yuxu dəyişimin astanasında olduğunuza, pisliklərdən uzaqlaşmaq üçün əlinizdən gələni etdiyinizə işarə edər.\nQarda od qalamaq – Yuxuda soyuq olmasından dolayı qarda od qalayaraq qızınmağa çalışmaq həmin şəxsin sevdiyinə qovuşacağı, subay olanları isə ən qısa zamanda evlilik qərarı alacağına işarə edər.\nYuxuda qar üzərində yerimək – Bu yuxu demək olar ki, qarla əlaqəli görülən yuxuların içində ən müsbət əlamətlərə işarə edənidir. Yuxu çətinliklərin ortadan qalxacağının, xəyalların yavaş-yavaş real olacağının xəbərçisidir.\nYuxuda qarın əridiyini görmək – Bu yuxu bir qədər bədbin tərzdə izah edilir. Bəhs olunan yuxu sizin maddi və eləcə də mənəvi olaraq arzuolunmaz vəziyyətlə qarşılaşacağınıza işarə edər. Eyni zamanda özünüzü olabiləcək fiziki təhlükələrdən (qəzalardan) qorumaqda fayda var.\nYuxuda qar və buz görmək – Öz işini qurmaq istəyən birinə yaxınları və ailəsi tərəfindən verilən dəstəklə uğurlu olacağına işarə edər. Əldə edilən qazanc bir neçə qat artacaq və eyni zamanda gəlirlərin bir hissəsi xeyriyyə məqsədi ilə xərclənəcəkdir.\nYuxuda qar və boran görmək – Bu yuxu başlanğıcda sıxıntı və problemə işarə etsə də sonda xoşbəxtliyin əldə ediləcəyinə işarədir. Bəhs olunan problemlər əsasən yuxu sahibinin yaxınları tərəfindən yaradılacaqdır. İlk başlarda maddi qıtlıq olsa da sonradan hər şey qaydasına düşəcəkdir.\nYuxuda qar toplamaq – Bu yuxu şəxsi biznes və iş həyatında uğura işarədir. Yuxu eyni zamanda qısa vaxt dilimində əldə ediləcək var dövlətə, gözəl ailə və sevilən övlada işarə edər.\nYuxuda qar adam görmək – Bu şəkildə bir yuxu sizin haqsız olaraq bir şeyə məcbur ediləcəyinizə işarə edər. Bir başqa sözlər yuxu görən şəxs bir başqasının təkidi ilə yalan danışacaqdır.\nYuxuda qartopu oynamaq – Bu yuxu ümumi olaraq müsbət şəkildə yozulur. Bəhs olunan yuxu şəkli sizin aktiv həyata başlayacağınıza, çevrənizi genişlədəyinizə işarədir. Siz eyni zamanda çevrənizdəki bəzi uğurlu insanlarla, hətta dostlarınızla yaxşı mənada rəqabət edəcəksiniz.\nYuxuda qar üzərində yatmaq – Əsasən mənfi tərzdə izah edilən bu yuxu, yuxu görənin yalnız olduğuna və dosta ehtiyac duyacağına işarə edər. Bu yuxu eyni zamanda cinayət işləmiş birinin həbs olunacağı mənasına gəlir.\nYaz mövsümündə qar yağması – Bu yuxu ümumi şəkildə xoşagəlməz tərzdə izah edilir.Yuxuya görə siz özəl və ya iş həyatınızda qəbul edəcəyiniz qərarlarda bəzi yanlışlara yol verəcək, problemlərlə qarşılaşacaqsınız.\nSon olaraq ümumi şəkildə yuxuda qar görmək əsasən bolluq, xəstəliklərin sağalması və uğura işarə edər.\nEyni zamanda yeni məqaləmiz 2019 cu İldə Bizi Nə Gözləyir ? (Donuz İli) bu linkdən oxuya bilərsiniz.\nQaynaq – dreamatico, rüyatabirleri.


Ana səhifə » Qəzetin pdf formatı\t» Tacikistanın nümayəndə heyəti Azərbaycanda istehsalat müəssisələrinin iş prosesi ilə tanış olub\nTacikistanın kənd təsərrüfatı sektoruna cavabdeh olan dövlət qurumlarının və biznes strukturlarının nümayəndələri və sahibkarlar Azərbaycandakı bir sıra istehsalat müəssisələrinin iş prosesi ilə tanış olublar.\nAZƏRTAC-ın bölgə müxbiri xəbər verir ki, Azərbaycan-Tacikistan Aqrobiznes Forumunun iştirakçısı olan qonaqlara əvvəlcə Bakı Yağ Emalı Fabrikinin geniş istehsal dairəsi barədə məlumat verilib. Bildirilib ki, fabrikdə müasir texnologiya ilə yüksək keyfiyyətli qida yağları istehsal edilir. Zavodda ABŞ, İtaliya və Fransadan alınan texnoloji avadanlıqlardan istifadə olunur. Müasir deodorizə və ventirizə sistemləri qurulub. Bu yeni sistem ətraf mühitə zərər vermədən, yüksək keyfiyyətdə bitki yağlarının emal edilməsinə imkan verir.\nSonra nümayəndə heyəti Xaçmaz Konserv Zavoduna gəliblər. Burada diqqətə çatdırılıb ki, zavodda konservlər, tomat pastaları, mürəbbələr, tərəvəz yeməkləri, turşular və kompot çeşidləri istehsal olunur. Yüksək keyfiyyətli məhsul istehsalı üçün müəssisədə qabaqcıl texnoloji avadanlıqlar quraşdırılıb və müasir laboratoriyalar fəaliyyət göstərir. Hazırda müəssisədə müxtəlif çeşiddə milli markalı məhsullar istehsal edilir.\nDaha sonra Tacikistanın nümayəndə heyəti Vətəndaşlara Xidmət və Sosial İnnovasiyalar üzrə Dövlət Agentliyinin tabeliyindəki “ABAD” (Ailə Biznesinə Asan Dəstək) publik hüquqi şəxsin Quba şəhərindəki “ABAD Factory” İstehsalat Kompleksi ilə yaxından tanış olublar.\nBildirilib ki, ümumi sahəsi 1500 kvadratmetrədək olan müasir istehsalat kompleksində “ABAD”çılar 5 istehsal sahəsi üzrə fəaliyyət göstərirlər. Bura quru meyvələr, kompot, qənnadı, süd və ət məhsulları daxildir.\nSahibkarlıq fəaliyyətinin səmərəli təşkili məqsədilə Quba “ABAD Factory” ərazisində müvafiq infrastruktur yaradılıb. Burada 10 “ABAD”çı ailənin (30 nəfərə yaxın) fəaliyyət göstərməsi nəzərdə tutulub. Məhsul dövriyyəsi çoxaldıqca bu sayın 50 nəfərədək artırılması planlaşdırılır.\nKompleksdə “Pasha Holding”in dəstəyi ilə “ABAD Gastro Village” layihəsi və onun nəzdində olan “Food truck”lər (təkərli qoşqular) parkı salınıb. “ABAD Gastro Village”in səyyar şəkildə fəaliyyət göstərməsi şimal regionlarında yaradılmış turizm infrastrukturunu daha cəlbedici edir. “Truck”lər 5 istiqamət üzrə satış aparır. Bura dönər, burger, pizza, şirniyyat və “ABAD” etno-butiki daxildir.\nQeyd edək ki, Azərbaycan-Tacikistan Aqrobiznes Forumu sentyabrın 18-də Bakıda Kənd Təsərrüfatı Nazirliyinin tabeliyində olan “Aqrar Tədarük və Təchizat” ASC və Tacikistan Respublikasının Azərbaycandakı səfirliyinin birgə təşkilatçılığı, Azərbaycanda İxracın və İnvestisiyaların Təşviqi Fondunun (AZPROMO) dəstəyi ilə keçirilib.\nForumun keçirilməsində məqsəd Azərbaycan və Tacikistan arasında kənd təsərrüfatı sahəsində əməkdaşlığın mövcud vəziyyəti və perspektivlərinin müzakirəsi, hər iki ölkənin bu sahədə fəaliyyət göstərən biznes qurumları arasında əlaqələrin qurulması və təcrübə mübadiləsinin aparılmasıdır.


Ermənistan işğal etdiyi ərazilərdə 163 faydalı qazıntı yatağını talan edir - Yeni Gəncə\nErmənistan işğal etdiyi ərazilərdə 163 faydalı qazıntı yatağını talan edir\n“2001-ci ildən etibarən BMT Baş Assambleyası noyabrın 6-ını Müharibə və silahlı münaqişələr zamanı ətraf mühitin istismarının qarşısının alınması Beynəlxalq Günü elan edib. Ermənistanın hərbi təcavüzü nəticəsində Azərbaycan Respublikasının təbiətinə, bioloji müxtəlifliyinə, ümumilikdə bölgənin ekoloji durumuna ciddi ziyan dəyib, ətraf mühitin deqradasiyası ilə nəticələnən fəsadlara gətirib çıxarıb, bölgənin təbii ehtiyatları davamlı istismara məruz qalıb”.\nBunu “Report”a açıqlamasında Azərbaycan Xarici İşlər Nazirliyinin mətbuat xidmətinin rəhbəri Leyla Abdullayeva deyib.\nO qeyd edib ki, hazırda Ermənistan silahlı qüvvələrinin işğalı altında olan ərazilərin 261 min hektar meşə sahəsi, o cümlədən qiymətli meşə sahələri, təbiət abidələri və pasportlaşmış 145 Şərq Çinarı məhv edilib. Eyni zamanda, bu ərazilərdə “Azərbaycan Respublikasının Qırmızı Kitabına” daxil edilən müxtəlif bitki və heyvan növlərinin böyük hissəsi, xüsusi əhəmiyyətli və mühafizə olunan təbiət əraziləri, habelə nadir biomüxtəliflik nümunələri məhv edilib: “İşğal olunmuş ərazilərdən keçən təbii su mənbələrimiz Ermənistan tərəfindən geniş miqyaslı çirklənməyə məruz qalır. Araz və Kür çaylarının qolları olan Oxçuçay və Ağstafaçayın Ermənistan tərəfindən kəskin çirkləndirilməsi nəticəsində sözügedən çaylarda canlı aləmin yaşayışı üçün ciddi təhlükə yaranıb.Tərtər çayı üzərində inşa edilmiş və 100 min hektardan artıq əkin sahəsinin suvarılmasına hesablanmış Sərsəng su anbarından işğalçı qüvvələr qış mövsümündə sahələrin su atında qalması, yay aylarında isə kəskin su qıtlığı yaratmaqla dağətəyi və aran hissədə məskunlaşan 400 min əhalini təhlükə altında saxlayır. Təsadüfi deyil ki, 2016-cı ildə Avropa Şurası Parlament Assambleyası tərəfindən qəbul olunan Azərbaycanın sərhədyanı rayonlarının sakinlərinin qəsdən sudan məhrum edilməsi ilə bağlı qətnamədə Ermənistan silahlı qüvvələrinin sözügedən regiondan dərhal çıxarılması, müstəqil mühəndis və hidroloqlar tərəfindən yerində təhqiqat aparılmasının təmin edilməsi tələb edib”.\nXİN rəsmisi vurğulayıb ki, Azərbaycan Respublikasınanın işğal altında saxlanılan ərazilərində 163 faydalı qazıntı yataqları, o cümlədən qızıl, civə, mis, qurğuşun, sink, daş kömür və digər sərvətlər ermənilər tərəfindən talan edilir: “İşğal edilmiş ərazilərin təbii sərvətləri istismarı edilən zaman ətraf mühit standartlarına riayət olunmur və nəticədə ətraf mühitə də ciddi zərər vurulur.\nBeynəlxalq ictimaiyyət, xüsusilə də Azərbaycanın işğal edilmiş ərazilərində qanunsuz fəaliyyətə və təbii ehtiyatların, ətraf mühitin istismarına bu və ya digər şəkildə, fiziki və hüquqi şəsxlərinin iştirakı ilə, cəlb olunan ölkələr beynəlxalq hüququn ciddi pozulması halının davam etdirilməsinə hər hansı şəkildə yardım etməkdən çəkinməlidirlər”.\nİlham Əliyev: Notr-Dam kilsəsində baş verən yanğınla bağlı...\nBakıda Narkotiklərlə Mübarizə üzrə XXXVI Beynəlxalq Konfrans işə...\nAli məktəblərə ərizə qəbulu bu gün başa çatır


Nur-az.com - İndi ki, Əli İnsanov yoxdur, niyə xəstələrimiz İran, Türkiyə, Amerikaya gedir?\nİndi ki, Əli İnsanov yoxdur, niyə xəstələrimiz İran, Türkiyə, Amerikaya gedir?\nƏli İnsanov həbs ediləndən sonra güya Azərbaycan səhiyyəsinin onun ucbatından pis və bərbad gündə olduğu deyilirdi. Halbuki onun ucbatından idisə ki, bundan ötrü YAP qınanmalıydı. Çünki o YAP-ın qurucularındandır. Amma deyək ki, indi o Səhiyyə naziri deyil. Demək olar ki, on beş ildir ki, Səhiyyə nazirliyi onun əlindən alınıb. Səhiyyə isə düzəlməyib ki, düzəlməyib.\nXatırladaq ki, Azərbaycanın iki keçmiş prezidenti yəni, Elçibəy 2001, ata Əliyev isə 2003-cü ildə Türkiyə, Amerika xəstəxanalarında müalicə olunmaq üçün getmişdi. (Təbii ki, ölüm-dirim Allahın əlindədir, o icazə vermədiyi üçün heç biri sağalıb qayıda bilmədi) Deyək ki, o vaxt Azərbaycan zəif, inkişaf etməmiş ölkələr sırasında idi. Halbuki YAP nümayəndələri ağızdolusu Azərbaycanın inkişafından danışırdılar. Heydər Əliyevin sayəsində Azərbaycanın hər sahədə inkişaf edib analoqu olmayan ölkə həddinə çatması hədyanlarını ata Əliyevi müalicə üçün Amerikaya yolladıqları vaxt danışırdılar.\nBəs indiyə nə gəlib. İlham Əliyev müsahibə verərkən deyir ki, Azərbaycan o qədər inkişaf edib ki, xaricilər bizə deyir ki, bəlkə yavaşlayasınız. Bəli, xaricilər bizə yalan danışmaqda çox ifrata vardığımız üçün məsləhət görürlər ki, bir az yavaşlayaq, az yalan danışaq.\nOlmayan inkişaf nağılları və islahatların yalan olduğu ordan bilinir ki, Azərbaycanda ən kiçik xəstəliklərə mübtəla olanlar belə İran, Türkiyə, ABŞ kimi ölkələrə gedir.\nMəsələn, Səhiyyə nazirinin müalicə üçün Almaniyaya getdiyi deyilirdi. Gəncənin alçaq, haqqında “ölməli oğraş idi” deyilən sabiq icra başçısı Elmar Fələstinin sionistlərin əlində olan ərazilərdəki xəstəxanalarının birində müalicə olunmaq üçün göndərilmişdi.\nİndi də yolu keçərkən maşın qəzasına uğrayan hüquqçu Oqtay Gülalıyevin Türkiyədə, Amerikada müalicə olunması təmin edilib. Deməli, əvvəlcə gözdən pərdə asmaq üçün Heydər Əliyev fondu hüquqşünasın bütün müalicə və xərclərini öz üzərinə götürmüşdü. Daha sonra ailəsi Azərbaycanda deyil Türkiyədə, ondan sonra Amerikada öz yaxınını müalicə etdirmək istədi. Beləliklə də hüquqşünas təyyarə ilə Amerikaya yollandı. İşin maraq çəkən tərəfi odur ki, hüquqşünası vuran maşının elə də sürətlə vurmadığı kameralara düşüb və hökümət çalışır zərərçəkmişin vəziyyətinin elə də ağır olmadığını desin. İndi vəziyyəti elə də ağır olmayan bir xəstə Amerikaya müalicə üçün göndərilirsə və ölkədə düz-əməlli həkim, tibb tapılmırsa görün indi ağır şəkildə zərər çəkmiş olsaydı vəziyyəti nə cür olardı. Bu da hakimiyyətin analoqu olmayan səhiyyə nağıllarından biridir. Onu da deyək ki, Oktay Gülalıyevin pulu olmadığı üçün xəstəxanaya qəbul edilmir, yaxşı, professional şəkildə müalicə eləmirlər deyə bir müşkülü yoxdur. Çünki onu Heydər Əliyev fondu müalicə etdirir. Sadəcə keyfiyyətli səhiyyə və tibbimiz olmadığı üçün xarici ölkələrə üz tuturlar. Çünki bu ölkədə xalqı düşünən bir hakimiyyət mövcud deyil. Bütün işləri saxta dərman, savadsız həkimləri pulla işə götürmək, manapolistlik etmək və s. kimi işlərlə məşğul olmaqdır.


Həcc kvotası 600-dən 2000-ə qaldırılıb » Qadin.Net ~ İlk milli qadın portalı\nHəcc kvotası 600-dən 2000-ə qaldırılıb\nBu il Azərbaycandan Həcc ziyarəti ilə bağlı Qafqaz Müsəlmanları İdarəsi (QMİ) ilə Səudiyyə Ərəbistanı Krallığının Həcc Nazirliyi arasında müqavilə yenilənib.\nQadin.Net apa-ya istinadən xəbər verir ki, müqavilədə bu il Azərbaycandan Həcc ziyarəti üçün nəzərdə tutulan zəvvar kvotası 600-dən 2000-ə qaldırılıb.\nQeyd edək ki, Azərbaycandan Həcc ziyarətinə sənəd qəbulu bu həftənin əvvəlində başlayıb.\nArtıq 100-dən çox zəvvar səfər üçün QMİ-də qeydiyyatdan keçib.\nZiyarətin qiyməti 4150 ABŞ dollarıdır.\nZiyarəti Azərbaycandan yalnız QMİ təşkil edir.\nBu il Həcc ziyarətinə sənəd qəbulu erkən başlayacaq


Azərbaycanda hakimliyə keçirilən imtahanların nəticələri açıqlanıb\nCəmiyyət 7 May 2009 18:21 (UTC+04:00)\nAzərbaycanda 60-a yaxın vakant hakim yeri üçün cümə axşamı keçirilən test imtahanlarının nəticələri açıqlanıb.\nMəhkəmə-Hüquq Şurası Aparatının rəhbəri Cavid Hüseynov Trend -a bildirib ki, imtahanda iştirak etmiş 438 namizəddən 213 nəfəri 60 və daha çox bal toplayaraq müsabiqənin ikinci mərhələsində iştirak etmək imkanı qazanıb.\nNamizədlərin cavab kartları imtahandan dərhal sonra yoxlanılıb və auditoriyada elan olunub.\nİmtahan prosesinin bütün mərhələləri - sualların seçilməsi, test sualları kitabçasının çap edilməsi, cavabların yoxlanılması imtahan keçirilən zalda namizədlərin və müşahidəçilərin qarşısında həyata keçirilir.\nHSK sədri İman Nağıyev jurnalistlərə bildirib ki, namizədlər 4 saat müddətində 100 sualı cavablandırmalıdır. Sualların böyük əksəriyyəti isə cinayət və mülki hüquq sahəsinə aiddir.\nİmtahanların gedişi 30-dək beynəlxalq və yerli QHT nümayəndələri tərəfindən müşahidə olunub.


Konsaltinq (məsləhət) xidməti » Finsoul - Peşəkar maliyyə xidmətləri\nMühasibat konsaltinqi uğurlu və etibarlı olmaq istəyən şirkətlər üçün vacibdir.\nMəsləhətləşmələrə xüsusi ehtiyac hesabatların təqdim edilməsinə hazırlıq zamanı, həll olunmamış məsələlər və ya fikir ayrılıqları olduqda yaranır.\nBir çox müəssisədə mühasibat uçotu olduqca aşağı və ibtidai səviyyədə aparılır və bu cür şirkətlər mühasibat sxeminin hazırlanmasında, sənəd axınının qurulmasında və mühasibat siyasətinin qurulmasında köməyə çox ehtiyac duyurlar.\nDaimi konsultasiyaya ehtiyac tez-tez qanunvericilikdə dəyişikliklər olduğu üçün yaranır. Həqiqətən də müəssisələrdə bu dəyişikliklərə nəzarət etmək həmişə mümkün olmur və bu baxımdan daxili mühasiblər çox vaxt səhvlər edirlər.\n"FİNSOUL" şirkətinin mütəxəssisləri mühasibat uçotu ilə bağlı hər hansı bir sualınızı, eləcə də təklif olunan xidmətlərin digər suallarını cavablandıra biləcəklər. Mühasibat məsləhətləri verərkən həmişə müştərilərimizin ehtiyaclarından çıxış edirik, bunu peşəkar və sərfəli qiymətlərlə edirik.


"Qarabağ"ın oyununda dron qaldıran erməni - Azərbaycanlı azarkeşlər sevinəndə keflərini pozmaq istəyirdik | Newsport.az\n"Qarabağ"ın oyununda dron qaldıran erməni Azərbaycanlı azarkeşlər sevinəndə keflərini pozmaq istəyirdik\nKateqoriya: Avropa Liqası | Tarix: 05.10.2019 14:36\nAvropa Liqasının Lüksemburqda keçirilən "Düdelanj" - "Qarabağ" matçında (1:4) törədilən məlum təxribatla əlaqəli yeni faktlar ortaya çıxıb.\nMəsuliyyəti üzərinə götürən "Ultra-qrup birinci Ermənistan cəbhəsi"nin başçısı Spartak Adamyandır. O, Azərbaycanın işğal altında olan Şuşa şəhərindəndir. Adamyan artıq 22 ildir ki, Belçikada yaşayır. İxtisası mühasibdir. Ötən il Belçikada "Spartak Ermənistan" futzal klubunun yaradıb. Komandadakı oyunçuların yarısı erməni, digərləri isə Avropanın müxtəlif ölkələrindəndir.\nTəxribatçı bunu çoxdan planlaşdırdıqlarını deyib:\nAdamyan dörd nəfərlə bu ideyanı reallaşdırıb:\nErməni təxribatçı əsas məqsədlərinin azərbaycanlıların qanını qaraltmaq olduğunu deyib: "Biz elə bu reaksiyaya da ümid edirdik. Stadionda hadisələr 180 dərəcə dəyişdi, azərbaycanlı azarkeşlər əsəbləşdi, meydanda qarışıqlıq yarandı. Elə bizim məqsədimiz də bu idi. Onlar sevinəndə keflərini pozmaq istəyirdik".\nAdamyan Ermənistan Futbol Federasiyasına sanksiya tətbiq olunarsa, buna görə narahat olacağını deyib. O, "Qarabağ"ın "Arsenal"la oyununda meydana çıxdıqdan sonra sosial şəbəkələrdə minlərlə təhdid məktubu aldığını söyləyib:


Bakı Su İdmanı Sarayı — videodərs\nAna səhifə / Bakı Bulvarı / Bakı Su İdmanı Sarayı\n«Bakı 2015» I Avropa Oyunları zamanı yarışların keçirildiyi məkanlardan biri də Bakı Su İdmanı Mərkəzidir.\n2012-ci ilin dekabrında layihəsi hazırlanan idman qurğusunun tikintisinə 2013-cü ilin yanvarından başlanılıb. Qurğunun dizayn və arxitekturası Koreya və İspaniya şirkətləri tərəfindən işlənilib. Uzunluğu 220 metr, eni isə 150 metr olan binanın hündürlüyü 35 metrdir. Bina bütün standartlara uyğundur və azı 50 il istifadə edilə biləcək.\nİdman qurğusu 3 mərtəbədən ibarətdir. Birinci mərtəbədə müxtəlif ölçülərdə olmaqla 3 su hovuzu yerləşir. Əsas hovuz üzgüçülük və sinxron üzgüçülük üçün nəzərdə tutulub. Uzunluğu 50 metr, eni 25 metr olan hovuzda 3 200 000 litr su var. İlk mərtəbədə yerləşən digər hovuzdan isə suyatullanma zamanı istifadə ediləcək. Hovuzun kənarında 1 metr, 3 metr, 5 metr, 7.5 metr və 10 metr hündürlükdən suya tullanma platformaları quraşdırılıb. Sözügedən hovuzun uzunluğu 25 metr, eni 20 metr, dərinliyi isə 5 metrə qədərdir.\nHəmin mərtəbədə məşq üçün hovuz da fəaliyyət göstərəcək ki, idmançılar hazırlıqlarını burada keçə biləcək. Məşq hovuzu 2 hissədən ibarətdir. 51,5 metr uzunluğu və 25 metr eni olan bu hovuzun kiçik hissəsinin dərinliyi dəyişkəndir. Ümumilikdə hovuzun dərinliyi 2 metrdir.\nArenada yarışları 6000 tamaşaçı canlı izləyə bilər. Qurğunun 2-ci və 3-cü mərtəbəsində tribunalar quraşdırılıb. Buraya həm tamaşaçılar, həm də media nümayəndələri və VİP qonaqlar daxil ola bilərlər. Üstəlik, əlillərin yarışları izləməsi üçün xüsusi yerlər də ayrılıb.\nTeqlərbaki su idmani merkezi bayraq meydani dərinliyi panoram karusel su idman sarayı sarayi su idmani su idmanı sarayı\nƏvvəlki Bakı Bulvarında Fantan\nNövbəti Bakı Bayraq Meydanı


Renessans Həsrəti, Azad Qaradərəli\nMəhəbbət üç il yaşayır, Frederik Beqberder\nQatil üçün nekroloq, Müşfiq XAN\nKürən, Zöhrab Cabbarov, Şəlalə Rüstəmova\nNaməlum ailə, Xanəmir Telmanoğlu\nAna səhifə » Renessans Həsrəti, Azad Qaradərəli\nMəhsul kodu: 13519\nƏDV daxil: 6.99AZN\nƏDV xaric: 6.99AZN\nHər bir yazıçının bədii yazıdan fərqli söz demək istəyi olur. Bu, təbiidir. Yazıçı potensial tənqidçi, ədəbiyyatşünas, yaxud ədəbiyyat tarixçisidir. Hətta bəzi yazıçıların fəlsəfəyə yönəlik məqalələr yazması faktı da var.\nYazıçı Azad Qaradərəli zaman-zaman özünün esse, yaxud araşdırmaya olan tələbatını da ödəmək istəmiş, bu baxımdan çoxlu belə yazılar qələmə almışdır. Bu yazıların bir çoxu klassiklərin, eləcə də həmkarlarının əsərləri barədədir. Gənc qələm sahiblərinin yaradıcılığı da yazıçının diqqətində olmuş, onların yazdıqlarını təhlil və tənqid süzgəcindən keçirmişdir. Eyni zamanda, bəzi müəlliflərin kitablarına yazdığı ön sözlər, yaxud baş redaktoru olduğu “Yazı” dərgisində qələmə aldığı esse və təhlil yazılarını da bura aid etmək olar. Nəhayət, müəllifin verdiyi müsahibələr və yeni janrda qələmə aldığı (yeni olduğu qədər də çevik olan) internet statusları. Bütün bu kimi yazılardan əlinizdəki kitabın tərtibində istifadə olunmuşdur. Təbii ki, burada gedən yazılar A.Qaradərəlinin bu səpkili yazılarının hamısı deyil. Bəziləri nəzərdən qaçmış, bəzilərini isə qəzet və jurnal səhifələrində qaldığından elektron variantda olmadığı üçün kitaba düşməmişdir.\nOnu da qeyd edək ki, bu kitab müəllifin yaradıcılığında bir ilk deyil. O, vaxtilə elmi-publisistik motivli kitablar da yazıb çap etdirmişdir. “Aşiqlər”, “Zəngəzur qazisi Bəhlul Behcət”, “Yaxın-uzaq dostlara məktublar” və s. kitablarını misal göstərmək olar.\nVə sonda: kitabda müəllifin saytlarda Ayxan Murad imzasıyla getmiş yazıları da yer alıb.\nEtiketlər: Renessans Həsrəti, Azad Qaradərəli,


Sevgi hekayeleri - ForGenc.Net\nMüəllif : Firuze · 22.01.2009, 06:47 · Baxılıb :\nSevirəm səni ! Deyim niyə ? Hər səhər duranda sənin adın gəlir dilimə !\nHər düşünüb xəyallara dalanda , sənin xəyalın gəlir gözümün önünə..\nHardasa gözel bir musiqi dinləyənda elə bilirəmki sanki bizimçün ifa olunur həmin musiqi ! Gecə yatanda səhər əlini tutmaq ümidi ilə yatıram.Gece yuxuma gələcəyini bilərək yatıram.Səhər sənə qovuşmaq diləyi ilə yatıram.\nSənsiz yaşaya bilmərəm.\nÇünki sən mənim sevdiyimsən.\nYalnız qalmağımı sevirəm ama.\nNiyə mi ?\nÇünki yalnız qalanda yalnızlıqda səni xatırladır mənə !\nSəni xatırlatdığı üçün Sənsizliyidə sevirem !\nBilməlisənki hər an yanımdasan.Səni hiss etməyim,görməyim üçün səni bir anlıq düşünməm bəs edir mənimçün.\nNiyə mi ,\nBir tək sən öyrətdin mənə, Sevgi uğruna göz yaşı tökməyi !\nCanından keçməyi …\nMəni qovdun !\nBir heç kimi ç bir əşya kimi ! Heçnə yaşanmamış kimi həm qəlbindən , həm yanından !\nHeç vaxt inanmazdım ki, bu günə düşəcəm.Mən , inandığım , dəyər verdiyim biri tərərfindən qovulacam.\nÜrəyim ağrıyır.Canım acıyır ….\nAmma bunlardan sənin xəbərin olmayacaq.Mənə vurduğun bu son zərbə ən güclüsü oldu.\nArtıq bu ürəyi istəsəndə geri qaytara bilməyəcəksən!\nBir insanın könlünü almaq çox çətindir.Onun qəlbini sındırmaq isə olduqca asandır.Sən bunu bacardın.Mənim qəlb evimi viran etdin!\nZaman keçdikcə sənə qarşı hisslərim nifrətlə əvəzlənir.Bu gün yaşayıramsa,bu səninlə yeni bir həyat , başlanğıc düşündüyüm anlamına gəlməz . Sadəcə İntiqam almaq istəyirəm !\nİndi gedirəm ! Ama gün gələcək mən geri dönəcəm !\nİnan mənə , dönüşüm , intiqamım çox acımasız olacaq !!!\nBir ayrılıq hekayəsi …\nÖncə susacaqsan qarşımda ! Heç danışmayacaqsan !\nYalnız küləklər danışacaq bizimlə , səssiz və bir sükut içində vaxt gəlib keçəcək.\nSonra çıxıb gedəcəksən səbəbsizcə , arxaya belə baxmadan !\nGürurumuda alıb aparacaqsan , əzilmiş duyğularımıda!\nİtəcəksən gözümün qabağından,gedəcəksən gedəcəksən …\nEynində ilk görüşdə geyindiyim libasım olacaq və cibimdə sənə yazdığım bütün şerlər ,\nSonra başın aşağı\nSonra param-parça gedecəksən …\nAğlamayacaqsan nədənsə …\nYavaş-yavaş silinəcəksən və son ayrılığımız belə olacaq !\nGörməyəcəm uzun bir müddət səni ,\nUnutmuş olacaq bu ürək səni !\nÇixmayacaqsan daha küçə başında qarşıma!\nBütün xatirələri silib atacaqsan …\nHəyat pilləkanlarını mənsiz , tək , tənha , yalqız çıxacaqsan !\nVə vaxt gələcəkki mütləq deyecəksən :\n“Belə oldu bizim sevgimizin sonu …”\n22 Yanvar 2009 tarixində, saat 21:34\nEla cox xosuma geldi fORGENC SUPER !!!!!!\nmc_love dedi ki:\n23 Yanvar 2009 tarixində, saat 00:14\nSevgi Hekayeleri Bos Bos Seylerdi..\nKimise Seveceyinize,Gedib 1 kitab oxuyub neyse oyrenmek ondan yaxsidir..\n23 Yanvar 2009 tarixində, saat 14:52\n24 Yanvar 2009 tarixində, saat 00:26\nsagol Askim bu qeder xeber qoymusan en ureyime yatan bu oldu cox sagol\n25 Yanvar 2009 tarixində, saat 18:38\nEle deyil dostum!!!\n:)cox sagol ela hekayedi xosuma geldi\n28 Yanvar 2009 tarixində, saat 16:00\n20 Dekabr 2009 tarixində, saat 18:56\n7964948 dedi ki:\n07 Fevral 2010 tarixində, saat 08:53\n05 Sentyabr 2010 tarixində, saat 13:14\n31 Oktyabr 2010 tarixində, saat 16:04\n10 Yanvar 2011 tarixində, saat 16:40\nBoş ьmid >>>>>>>>>elaaaaaaaaaa\n03 Fevral 2011 tarixində, saat 13:07\nhamisi bir-birinden maraqlidi,cox sagol)\n21 Mart 2011 tarixində, saat 16:49\n14 İyun 2011 tarixində, saat 08:22\nNövbəti xəbər Zem Zem Quyusu\nƏvvəlki xəbər Sevirem\n84 sorğu 0,936 saniyəyə.


Müellime inqilabı - Azadliq Xeber\n30.01.2015 / 13:56 xeber –\nUcqar bir kənd məktəbinin müəllimlər otağını gətirin gözünüzün önünə. Necə deyərlər – özünü öldürə, olar 30-35 kvadrat metr. Qış ayları tən ortada qurulan sobanı da nəzərə alın. Düşünün ki, 20-25 müəllim, dərsin bitdiyini xəbər verən zənglə eyni anda, siniflərdən çıxıb, bu otağa doğru hərəkət edir. Dərsin yorğunluğunu 5-10 dəqiqəlik tənəffüslə çıxartmaq istəyən müəllimlər harada boş stul tapdısa, oturub dəftər kitabını qarşısına qoyur. Belə yerlərdə, yalnız yaşlı müəllimlərin xüsusi imtiyazı – öz yeri və stulu var. Qalanlar kim tez gəldi, harada yer varsa əyləşir. Gözünüz önünə gətirə bildinizmi?\nNəsə görə bildinizsə, afərin sizə. Çünki mən özüm, o otaqda ola –ola çətinliklə görürdüm. Qapının ağzındaca, jurnalı yerə qoyan kimi yandırılan siqaretlərin tüstüsü, elə bir duman yaradırdı ki, kimin harda olduğunu yarı fəhmlə hiss etməyə çalışırdımn.\nHələ yaxşı ki mən sizə o otaqdakı səsi dinlətmirəm. Heç dinlətsəm də, heç nə anlamazsınız. Eyni anda danışan bir neçə adam, bir o qədər də cavab verən. Kəndin yazılmamış qaydalarına uyğun, ucadan danışıqlar. Yox a, başqa şey düşünməyin. Bizim müəllimlərin istər mədəni səviyyəsi, istər savadı çox yüksək idi. Bunu çox adam təsdiqləyər ki, bu günün özündə də, kənd məktəblərində böyük istedadlar, ədiblər, riyaziyyatçılar millətin balalarına təhsil verməklə məşğuldu.\nKənd məktəbinin müəllimləri təkcə müəllim deyil. Dərs vaxtı bitdimi, yazdısa əkinçidi, yaydısa cuvardı, payızdısa yığımçıdı. Bütün fəsillərdə fəhlədi, çobandı, ustadı. Kənd məktəbinin müəllimi, əkməsə, becərməsə, mal – heyvan saxlamasa dolana bilməz. Və bütün bunları, üstəgəl dərsləri, elmi söhbətləri elədiyi yer məktəbin müəllimlər otağıdı. Bir tərəfdə iki riyaziyyat müəllimi hansısa dərslikdəki, həlli çətin məsələdən danışırsa, digər tərəfdə bağları qonşu olan iki müəllim, məhsulun vəziyyətindən, suvarma vaxtından söhbət edir. Siqaret çəkməyənlər çəkənlərə irad tutur ki, sizin əlinizdən tənəffüsümüz zay oldu. Asta danışanlar ucadan danışanları sakitliyə dəvət edir, amma bunu asta səslə etdiklərindən, heç eşidən də olmur. Nəticədə , görürsən ki, müəllimlərdən biri, çox uca səslə hamını asta danışmağa dəvət elədi. Bir gülüşmə qopurdu ki…\nƏsas məsələni yazmadım axı, bizim məktəbdə işləyən müəllimlərin hamısı kişi müəllimlər idi. Kənddə savadlı qadın az deyildi, hətta lap əvvəldən də, qadın müəllimələr olmuşdu. Biri elə mənim nənəm. Ölənə qədər də, yaşlı adamlar onu Balaxanım müəllimə deyə, hörmətlə çağırırdılar. Amma düzü budu ki, mən nənəmin nə vaxt dərs dediyini, nə dərsi dediyini heç vaxt bilmədim. Deyəsən, məktəblər təzə yarananda, epizodik bir müəlliməliyi olmuşdu, bir – iki illik.\nBelə… Qayıdaq müəllimlər otağımıza. Xatirimdə qalan bir hadisə ilə izah edim vəziyyəti ki, səhnə tam olsun. Yenə də qarlı-dumanlı qış günlərindən biriydi. Stolumu peçə yaxın qoyub, müəllim yoldaşlardan biri ilə, Artur Heylinin “Aeroport” romanı haqda söhbət edirdim ki, rəsmxətt müəllimi içəri girdi. Və o qarmaqarışıqlıqda, necə oldusa, mənim dediyim “ aeroport” kəlməsini eşitdi. Özünəməxsus uca səslə söhbətə müdaxilə elədi. “Əslində aeroport olmalıydı Culfadan bu tərəfə. Hamı bilir ki, Naxçıvan tərəf çox vaxt duman olur. Orda aeroport olmazdı ki…” . Sən demə, havanın duman olduğuna görə, Bakı – Naxçıvan təyyarə reysləri təxirə salınıb, müəllimin də yaxın adamı, iki gecədi qalıb Bakı aeroportunda. Gülüb qurtarana kimi zəng çalındı, jurnalları götürüb dağılışdıq siniflərə.\nDəfələrlə , ucadan danışmağımızın səbəblərini araşdırırdıq, sakit səslə deyilən sözün daha effektli olduğunu deyirdik, müəllimlər otağında siqaret çəkilməməsinə razılaşırdıq. Di gəl ki, alınmırdı. Bu qəbahət deyildi bəlkə də, amma yaxşı hal da sayılmırdı, elə öz tərəfimizdən. İndi mən öz məktəbimizdən danışıram deyə, düşünməyin ki, bir bizdəydi bu vəziyyət . Kənd məktəblərinin əksərində vəziyyət eynidi.\nƏmim qızı qonşu kənddə ibtidai sinif müəlliməsidi. Dərs dediyi məktəb, yararsız bir binada yerləşdiyi üçün, axır ki, qonşu kəndə dövlət yeni məktəb tikmişdi. Amma kəndin lap aşağısında. Yolun uzaqlığını nəzərə alan əmimqızı, iş yerini mən dərs dediyim kəndə dəyişmək qərarına gəldi. Müəllimənin müəllimlər otağına gəlişiylə, sözün əsil mənasında inqilab baş verdi. İndi tənəffüslərdə, hava nə qədər soyuq olsa da, siqareti hamı çöldə çəkirdi. Heç kəs ucadan danışmırdı. Hərə öz sözünü, problemini sakitcə, deyirdi. Hamı hamını dinləyirdi…\nBütün bunlar, heç kəsə göstəriş kimi verilməmişdi. Bu haqda, söhbət belə olmamışdı. Heç söhbətlə, göstərişlə mümkün olan şeylər də deyildi. Bu inqilabı ziyalı bir qadının məktəbə gəlişi yaratmışdı. Biz həmişə qadınların təhsil alması ilə millətin ağ günə çıxa biləcəyini, böyük böyük problemlərin ziyalı qadınların varlığı ilə həll edilə biləcəyini demiş və eşitmişdik. Lakin ilk dəfə idi ki, bu qədər açıqlığı ilə, praktikada bunun şahidi olurdum. Cəmi bir təhsilli qadın, illərdir həll edilə bilməyən problemimizi həll etmişdi. Həm də heç nə etmədən, heç özü də bilmədən !


Sual-Cavab: Ramin Rzayev • Mərkəzi Gömrük Hospitalı\nRamin Rzayev cavab verir\nRamin Rzayev tibb təhsilinə 1996-2001-ci illərdə Azərbaycan Dövlət Tibb Universitetində “Müalicə-profilaktika” fakültəsində başlayıb. 2001-2003-cü illərdə Rusiyada Akademik İ.P.Pavlov adına Sankt-Peterburg Dövlət Tibb Universitetində, 2003-2004-cü illərdə Sankt-Peterburq Dövlət diplomdan sonraki təhsil üzrə Tibb Akademiyasında İnternatura, 2004-2006-cı illərdə həmin tibb ocağında Ordinatura, 2006-2009-cü illərdə isə Aspirantura üzrə təhsilini davam etdirmişdir. 2010-cu ildə “çanağın həlqəsinin tamlığının pozulması ilə müşaiyət olunan ağır travmalarının cərrahi müalicəsi” üzrə elmi işini müdafiə etmişdir.\nİş təcrübəsinə Ramin doktor 2006-2010-cu illərdə Rusiyada professor İ.İ. Djanelidze adına Sank-Peterburq Təcili Tibbi Yardım Elmi Tədqiqat İnstitutunda başlayıb. 2010-cu ildən isə Mərkəzi Gömrük Hospitalında həkim travmatoloq-ortoped kimi fəaliyyət göstərir. Ramin Rzayev Mərkəzi Gömrük Hospitalının Travmotologiya bölməsinin rəisidir.\nHospitalda çalışaraq Ramin doktor daim sahəsi üzrə biliklərini təkmilləşdirərək müxtəlif beynəlxalq və yerli elmi-praktiki konqres, konfrans, kurs, seminarlarda iştirak edib. Onun təkcə 2017-2018-ci illər ərzində iştirak etdiyi tədbirlər sırasında - Almaniya Federativ Respublikasında “Böyük oynaqların artroplastikası-endoprotezləşdirilməsi” kursu, Danimarka Krallığında “Ağrı və müasir müalicə üsulları” kongresi, Bakıda keçirilən “Pediatrik Travmatologiya və Ortopediya” Beynəlxalq konfransı, “Endoprotezləşdirmə və fəsadların müalicəsi” konqresi və Azərbaycan Travmatlolgiya-Ortopediya Assosiasiyası tərəfindən keçirilmiş “Travmatologiya və Ortopediya” üzrə konfransı qeyd etmək olar.\n- Diz ağrısı nədir?\n- Diz ağrısı oynaqdaxili və oynaqxarici strukturlarda patoloji dəyişikliklərin yaranmasının ilk əlamətlərindəndir. Diz oynaqlarında ağrıların ən çox yaranma səbəblərindən biri osteoartritdir (artroz) və 45 yaşdan yuxarı pasiyentlərdə daha çox müşahidə edilir. Yaş faktoru ilə yanaşı digər əsas yaranma səbəbləri - travmalar (burxulma, əzilmə), podaqrik artrit, revmatik poliartrit, infeksion artritlər, artıq çəki, menisk zədələnmələri, sümük iliyi ödəmi, oynaq qığırdağının digər zədələnmələridir.\n- Diz ağrısı vardırsa, nə vaxt həkimə müraciət etmək lazımdır?\n- Diz oynaqlarında ağrılar travmadan sonra və ya digər səbəblərdən yaranırsa, zaman itirmədən həkimə müraciət etmək vacibdir. Çünki oynaqlarda yaranmış kiçik struktur dəyişiklik daha dərin problemlərin yaranmasına gətirib çıxara bilər.\n- Artroskopiya nədir və hansı xəstəliklərin müalicəsində aparılır?\n- Kiçik dəri kəsiklərindən oynağa artroskopik optik cihazladaxil olub oynağın qapalı müayinəsi, müxtəlif kəsici-dişləyici ucluqlu alətlərlə oynaqdaxili müayinənin və cərrahi işin aparılması artroskopik cərrahiyyədir. Travmatologiya-ortopediyada artroskopik cərrahiyyə oynaqların müxtəlif oynaqdaxili xəstəlikləri və zədələnmələrinin bir qayda olaraq müasir müalicə üsuludur.\n- Artroskopiyanın üstünlükləri nədir?\n- Əməliyyatdan sonra xəstənin xəstəxanada yatma müddəti qısadır. Daha çox idmançılar üçün önəmlidir, çünki reabilitasiya dövrü azalır.\n- Böyük dəri kəsikləri olmadığı üçün estetikdir. Minimal qanitirmə ilə və adətən qansız aparılır.\n- Əməliyyat kiçik kəsiklərdən aparıldığı üçün infeksiya yaranma ehtimalı çox azdır.\n- Menisklərdiz diz oynağında hansı funksiyanı icra edir?\n- Diz oynağında “C” hərfi şəklində fibroz qığırdaqdan ibarət iki menisk mövcuddur - iç (medial) və bayır (lateral). Hərəkət, yürümə, qaçış və idman hərəkətləri zamanı oynağa düşən bədən ağırlığının oynaq səthinə bərabər paylanmasını və zərbənin yumşaldılmasını təmin edərək bir növ amortizator rolunu oynayır, oynaq qığırdağının erkən aşınmasının qarşısını alır.\n- Menisklərin zədələnməsi əməliyyatsız müalicə olunurmu?\n- Menisk zədələnmələrinin müalicəsi cərrahidir və bir qayda olaraq artroskopik icra edilir (parsial meniskektomiya, total meniskektomiya, menisklərin tikilməsi). Oynaq qığırdağının aşırı dərəcədə (artroz - III dərəcə) aşınması, kirəcləşməsi hallarında menisk zədələnmələrinin artroksopik yolla müalicəsi müsbət nəticələr vermir.\n- Diz oynağında ön çarpaz bağın rolu nədir?\n- Diz oynağının daxilində və mərkəzində bud (femur) və qamış (tibia) sümüklərini birləşdirən çarpaz şəkildə yerləşmiş öndə olan bağ ön çarpaz bağ (ÖÇB-ACL), arxada yerləşmiş bağ arxa çarpaz bağ (AÇB-PCL) adlanır. ÖÇB qalın, yetərincə möhkəm olub diz oynağında burxulmaları, baldırın önə doğru normadan artıq yerdəyişməsini əngəlləyir.\n- Ön çarpaz bağ (ÖÇB) hansı hallarda zədələnir və zədələnməsi necə təyin edilir?\n- Adətən ÖÇB idman travmaları zamanı (voleybol, futbol, həndbol, basketbol) vücudun bir diz üzərində hərlənməsi nəticəsində zədələnir. Bağın qopmasının təyini kliniki və MRT müayinəsinin aparılması ilə dəyərləndirilir.\n- Ön çarpaz bağın əməliyyatsız bərpası mümkündürmü?\n- Ön çarpaz bağ zədələndikdən sonra retraksiyaya uğradığından, bərpası yalnız əməliyyat yolu ilədir və konservativ müalicə üsulları ilə bərpası qeyri-mümkündür. Xəstənin yaşı 45-dən yuxarıdırsa, diz oynağının çəkilmiş rentgen müayinəsində qığırdaq problemi – artroz əlamətləri müşahidə edilirsə ÖÇB-nin bərpası məsləhət görülmür.\n- Ön çarpaz bağ tam zədələnmişdirsə bərpası mütləqdirmi?\n- Xəstə diz oynağında tez-tez burxulma, boşalma hissi, gücsüzlük və qeyri-stabillikdən şikayətlənirsə ÖÇB əməliyyatı vacibdir. Xüsusən də idmançılarda və diz oynağında ÖÇB zədələnmməsinə ilə bağlı şikayəti olan gənc pasiyentlərdə bağın bərpası vacibdir.\n- Koksartroz nədir?\n- Koksartroz - bud-çanaq oynaqlarının inkişaf edən degenerativ xəstəliyidir, oynaq qığırdağının atrofik dəyişiklikləri ilə başlayan dağılması nəticəsində deformasiyaya uğrayan prosesidir. Birincili (idiopatik - səbəbi bəlli olmayan) və ikincili (postravmatik, oynağın iltihabi xəstəlikləri, displaziya) kimi təsnif edilir.\n- Koksartroz necə müalicə edilir?\n- Bud-çanaq oynaqlarının I-II dərəcəli osteoartrozu bir qayda olaraq konservativ müalicə olunur. III-IV dərəcəli osteoartrozların müalicəsi xüsusən də davamlı kəskin ağrı, hərəkət məhdudluğu ilə müşayiət olunursa cərrahidir (endoportez).\n- Endoprotez əməliyyatları oynaqların hansı zədələnmələri zamanı aparılır?\n- Endoprotezləşdirilmə (artroplastika) – zədələnmiş oynaq elementlərinin implantla əvəz edilməsidir. Endoprotez əməliyyatları oynaqlarda kəskin ağrılar, hərəkət məhdudluğunun yaranması ilə müşayiət olunan və konservativ müalicəsi mümkün olmayan xəstəliklər (displastik koksartroz, yaşlılarda bud sümüyünün boynunun sınıqları, III-IV dərəcəli deformasiyaedici koksartroz və qonartrozlar, psevdoartroz, oynaqların postravmatik deformasiyası, bexterev xəstəliyi, ankiloz) zamanı icra edilir.\n- Endoprotez əməliyyatlarının əsas üstünlüyü nədir?\n- Bud-çanaq və diz oynaqlarının zədələnmiş elementləri implantla əvəz olunduqdan sonra oynaqların anatomik forması və hərəkətləri bərpa edilir –bir növ ağrı sindromu, hərəkət məhdudluğu aradan qaldırmaqla pasiyentlərin həyat keyfiyyəti yaxşılaşdırlır.\n- Bud-çanaq və diz oynaqlarının endoprotez əməliyyatlarından sonra reabilitasiya dövrü nə qədərdir?\n- Əməlyyatdan sonra birinci gündən etibarən oynaqda hərəkət amplitudasının artırılması, aşağı ətraf əzələlərinin reabilitasiyası üçün xüsusi idman hərəkətləri verilir. Bütün xəstələr endoprotez əməliyyatının ilk günündən etibarən aktivləşdirilir (çarpayıda otuzdurulur) və əməliyyatdan sonra maksimum ikinci gün xəstələr yeridilir. Əməliyyatdan sonra 3-4 həftə çəliklə və sonra çəlliksiz aşağı ətraflarını tam yükləyərək yeriməklə xəstələrin ilkin reabilitasiyası 4-6 həftə və tam reabilitasiyası 3-6 ay davam edir.\n- Yenidoğulmuşun ilk ortopedik müayinəsi üçün nə vaxt həkimə müraciət etmək lazımdır?\n- Uşaq doğulduqdan sonra ilk ortopedik müayinəsi pediatrlar tərəfindən aparılır və ya ortoped dəvət edilərək yenidoğulmuşun geniş ortopedik müayinəsi aparılır. Müayinə edilməmiş yenidoğulmuşun bir yaşına qədər dayaq-hərəkət sistemində valideyinləri və ya pediatr tərəfindən hər hansı bir anormallıq müşahidə olunarsa ortoped tərəfindən dəyərləndirilməsi vacibdir.\n- Doğuşdan öncə əyripəncəliyi təyin etmək mümkündürmü?\n- Əyripəncəlik pəncələrin topuq oynağından içəri doğru əyilməsidir. Ana bətnində əyripəncəliyi təyin etmək üçün ultrasəs müayinəsi (USM) yetərlidir və bəzi hallarda MRT müayinəsi ilə asanlıqla təyin edilə bilinir. Bu patologiya ana bətnində kontrol US müayinələri zamanı aşkar edildikdə valideynlər məlumatlandırılır və doğuşdan sonra müalicənin hansı qaydada aparılması onlara izah edlir.\n- Doğuşdan sonra uşaqlarda əyripəncəliyin müalicəsinə nə zaman başlamaq lazımdır?\n- Əyripəncəliyin müalicəsinə doğuşdan bir qayda olaraq, ən geci bir həftə sonra başlamaq vacibdir. Müalicə konservativ – korreksiyaedici gips sarğılarının qoyulması ilə aparılır. Müalicədən sonra uşaq böyüdükcə pəncədə düzəldilmiş əyrilik geri dönə bilər, qarşısının alınması üçün profilaktik tədbirlər görülməlidir. Qalıq əlamətlər isə bir yaşından etibarən miniinvaziv cərrahi yolla da həll edilə bilinir.\n- Uşaqlarda yastıpəncəlik hansı səbəblərdən yaranır?\n- Yastıpəncəlik pəncənin kapsul-bağ-əzələ aparatında zamanla yaranmış çatışmazlıq-zəiflik və sümüklərdə inkişaf edən deformasiya nəticəsində yaranmış patoloji dəyişiklikdir. Dörd yaşına qədər pəncədə kapsul-əzələ-bağ aparatı yetərli qədər güclü olmadığından uşaqlarda onu həqiqi yastıpəncəlik kimi yox, sadəcə fizioloji-keçici bir hal kimi dəyərləndirmək lazmdır.\n- Uşaqlarda yastıpəncəliyin müalicəsində hansı hallarda əməliyyat göstərişdir?\n- Yastıpəncəlik pəncələrin daban-valgus deformasiyası ilə müşayiət oluna bilir. Bu da konservativ (ortopedik ayaqqabı, supinatorlu ayaqqabı içliyi, massaj, idman hərəkətləri) yolla korreksiya edilir və effektiv nəticə alınmadığı hallarda 9-14 yaş arası dövrlərdə miniinvaziv cərrahi (talotarsal implantların yeridilməsi) müdaxilə ilə müalicə etmək mümkündür.\n- Uşaqlarda skolioz nədir və necə təyin edilir?\n- Skolioz - onurğanın yana doğru əyilməsidir (“C” və ya “S” şəklində). Geniş olaraq anadangəlmə, neyromuskulyar, degenerativ, idiopatik kimi təsnifat edilir. Adətən pediatrlar, ailə həkimi tərəfindən təsbit edilir və aşkar edildiyində ortopedin müayinəsi mütləqdir. Skolioz kliniki dəyərləndirilir, lakin dəqiq diaqnoz rentgen müayinəsinin aparılması ilə qoyulur.\n- Uşaqlarda skolioz necə müalicə edilir?\n- Müalicəsi əyrilik bucağı 40 dərəcənin altında konservativdir - korreksiyaedici torakolumbar korsetlər (göstəriş varsa), üzgüçülük təyin edilir və onurğa əzələlərinin möhkəmləndirilməsi üçün xüsusi idman hərəkətləri verilir. Müalicə ixtisaslaşmış Fizioterapevtik və Reabilitasiya mərkəzlərində mütəxəssis fizioterapevt tərəfindən aparılmalıdır. Skoliotik əyrilik 40 dərəcədən artıqdırsa cərrahi üsulla düzəldilir.\n- Anadangəlmə bud-çanaq çıxığı və displaziyası nədir?\n- Bud-çanaq oynaqlarının ətraf yumşaq toxumalarında mövcud olan çatışmazlıq sirkə kasasının “yuva” şəklinin itirilməsinə, inkişafdan qalmasına (displaziya) yol açaraq bud sümüyünün başının sirkə kasasında bətndaxili tədricən yerdəyişməsinə və nəticədə çıxığına səbəb olur. Bupatoloi dəyişiklik bud-çanaq oynaqlarının displaziyası adlanır. Teratoloji (bətndaxili - 12 həftəsinə qədər) və tipik bud-çanaq çıxığı (doğuşdan qısa müddət sonra yaranır) kimi təsnifat edilir.\n- Yenidoğulmuşda bud-çanaq oynaqlarının sağlam olduğunu dəyərləndirmək üçün nə etmək lazımdır?\n- Yenidoğulmuşlarda bud-çanaq oynaqlarının pediatr, ortoped tərəfindən kliniki dəyərləndirilməsindən sonra ilkin instrumental müayinəsi USM ilə aparılılır. Bud sümüklərinin başı, sirkə kasaları (asetabulum )müayinədə dəyərləndirilir və onların qarşılıqlı münasibəti tədqiq edilir.\n- Yenidoğulmuşda bud-çanaq oynaqlarının displaziyasının müalicəsi hansı qaydada aparılır?\n- Patoloji dəyişiklik vardırsa, ortoped tərəfindən müvafiq müalicəsi ortoped tərəfindən aparılır və müalicələrin nəticəsi 3-4 aylığına qədər USM, 4 aylığından sonra rentgen müayinələri ilə qiymətləndirilir. Müalicələr konservativ üsullarla aparılır. Konservativ müalicələrin nəticəsi effektsiz olduğu hallarda və həmçinin müalicə olunmamış bud-çanaq oynağı patologiyaları ən tezi 18 aylığından etibarən müxtəlif cərrahi üsullarla aradan qaldırılır.\n- Daban tikanı (şpor) hansı səbəbdən yaranır?\n- Daban şporu başqa sözlə – el arasında “daban tikanı”, “at mahmızı” kimi də adlanır, lakin elmi adı “Heel spur, Plantar fascitis”-dir. Yaranma səbəbləri müxtəlifdir və ətraflı araşdırılsada dəqiq yaranma səbəbi isbatlanmamışdır. Ən çox yastıpəncəli (pes planus), artıq çəkili, ayaqaltı boylama yüksək tağı (pes cavus) olan xəstələrdə, şəkərli diabet xəstələrində müşahidə olunur.\n- Plantar fassitin cərrahi üsulla müalicəsi mümkündürmü?\n- Müalicəsi demək olar ki, konservativdir. Müalicə əsasən streoid inyeksiyalar, fizioterapiya, ayaqaltı əzələlərin-fassiyanın (pərdə) gərilməsi üçün xüsusi idman hərəkətləri, dərman preparatlarının xüsusi ortopedik ayaqqabılarının təyini ilə aparılır. Əməliyyat çox nadir hallarda – daban tikanının böyük ölçülü, ətraf yumşaq toxumalara təzyiq etdiyi hallarda icra edilə bilər.\n- Ayaq baş barmaqlarında Hallux-Valgus deformasiyası nədir, hansı səbəblərdən yaranır?\n- Ayaq baş barmaqlarının bayıra doğru əyilməsi Hallux-Valgus deformasiyası adlanır. Əsas yaranma səbəbləri – yastıpəncəlik, pəncənin digər sümüklərindəpatoloji dəyişikliklər, artritlər (revmatoid artrit, podaqrik artrit), mexaniki(dar və hündür daban ayaqqabılar) səbəblərdir və orta yaşı keçmiş hündür dabanlı ayaqqabı geyinən qadınlarda daha çox rast gəlir.\n- Ayaq baş barmaqlarında Hallux-Valgus deformasiyası necə müalicə edilir?\n- I və II dərəcəli Hallux-Valgus əyriliyinin müalicəsi xüsusi ortopedik ayaqqabıların, barmaqarası silikon və gecə korsetlərinin təyini ilə aparılır. III dərəcəli (əyrilik bucağı > 20 dərəcə) əyrilik vardırsa və xüsusən də şiddətli ağrılarla müşayiət olunursa əməliyyat tövsiyyə edilərək barmaqların deformasiyası cərrahi yolla korrekisya olunur.\n- Dizaltı çuxurda yaranmış Baker kistası təhlükəlidirmi?\n- Dizaltı çuxurda yaranmış kista, diz oynağı kapsulunun dizaltı hissəsində zəif nahiyyələrindən yaranmış əzələlər arasında yerləşmiş xoşxassəli törəmədir - baker kistası adlanır. Böyük ölçülü kistalar bəzən partlaya bilir, qan qarışıqlı möhtəviyyatı əzələlər arasına yayılır, əzələlərin ödemi ilə müşayiət olunur, kəskin ağrıların yaranmasına səbəb olur və sonradan kista təkrar yarana bilir. Baker kistası cərrahi üsulla xaric edilir.


30 Noyabr 2021 11:06\nUkrayna ordusunun azərbaycanlı əsgəri Alxaslı Əli Naib oğlu bir neçə gün öncə - noyabrın 26-da işğalçıların snayper atəşi nəticəsində həlak olub.\nXarkov sakini olan Əli peşəkar idmançı idi. O, Xarkovda evlənmişdi, 2018-ci ildən isə orduda xidmət edirdi...\nƏli Naib Alxaslı ilə vida mərasimi bu gün Xarkovda keçiriləcək.\nModern.az saytı xəbər verir ki, Əli Ukraynada həlak olan ilk azərbaycanlı hərbçi deyil.\nHələ 2014-cü ilin iyulunda Ukraynanın Luqansk şəhəri uğrunda separatçılarla döyüşdə əslən Azərbaycanın Beyləqan rayonun Daşburun qəsəbəsindən olan Yolçu Əliyev həlak olmuşdu.\nYolçu Əliyev könüllü yazıldığı "Aydar" Ukrayna hərbi birləşməsinin tərkibində döyüşürdü. Ukrayna vətəndaşı olan Yolçu Əliyev 2014-cü il iyulun 31-də Kiyev şəhərində dəfn olunub. O, Ukraynanın "Luqansk hava limanının müdafiəsinə görə" nişanı və III dərəcəli “İgidliyə görə” ordeni ilə təltif olunub.\nUkraynada separatçılarla döyüşdə qəhrəmancasına həlak olan azərbaycanlılardan biri də kapitan rütbəli İlqar Bağırovdur.\n1970-cil təvəllüdlü İlqar Bağırov Ukrayna Silahlı Qüvvələrinin xüsusi 11-ci batalyonunun kəşfiyyat üzrə komandir müavini idi.\n2014-cü il sentyabrın sonlarında Luqansk vilayətinin Debaltsevo şəhərində gedən qızğın döyüşlər zamanı onun rəhbərlik etdiyi kəşfiyyat qrupu mühasirəyə düşmüş, qarşı tərəfi xeyli itkiyə uğratdıqdan sonra İlqar mühasirədən çıxmayacağını görüb, əl qumabarası ilə özünü partlatmışdı. Onun meyitinin qalıqları Ukrayna əsgərləri tərəfindən həmin ərazidən çıxarılaraq, ailəsinin yaşadığı İrpen şəhərinə aparılıb və orada dəfn olunub.\n1970-ci ildə Bakıda anadan olmuş İ.Bağırov Xarkov Ali Hərbi Aviasiya məktəbini bitirmişdi. Ordu sıralarında "Balu” ləqəbi ilə tanınan İlqar Bağırov ölümündən sonra III dərəcəli "Cəsarət” ordeni ilə təltif edilib. Ukraynalı Tatyana Bağırova ilə evli olan şəhid kapitanın Yevgeniya adlı bir qızı yadigar qalıb.\nUkraynanın azərbaycanlı qəhrəmanlarından biri də Vladimir Məmmədliyevdir. O, Ukrayna Silahlı Qüvvələrinin ən peşəkar zabitlərindən biri idi.\nŞəhid polkovnik-leytenantı Vladimir Məmmədəliyev 1977-ci il fevralın 14-də Ukraynanın Kirovoqrad vilayətinin Novoukrainka şəhərində anadan olub. Orta məktəbi bitirəndən sonra Odessa Quru Qoşunları Məktəbində hərbi təhsil alıb.\n2014-cü ildə Ukraynanın şərqindəki hərbi əməliyyatların ilk günlərindən Vladimir ön sıralarda olub. Polkovnik-leytenant Məmmədəliyev 93-cü Mexanikləşdirilmiş Briqada komandir kimi xidmət edib.\n2014-cü il iyulun 4-də Donetskin Yasinuvata bölgəsindəki Novoselivka Perşa kəndi yaxınlığında nəzarət-buraxılış məntəqəsinə terrorçuların gecə saatlarında tank hücumu zamanı şəhid olub. Məmmədəliyevin mövqeyi birbaşa tank mərmisi ilə vurulub.\nTerror hücumu nəticəsində polkovnik-leytenat Məmmədəliyev də daxil olmaqla 7 hərbçi həlak olub, 6 nəfər yaralanıb.\nVladimir Məmmədəliyev Novoukrainka şəhərində dəfn edilib. Evli idi, bir oğlu yadigar qalıb.\nVladimir Məmmədəliyev ölümündən sonra Ukrayna prezidentinin sərəncamı ilə Milli Qəhrəman adına layiq görülüb. O, “Ukrayna Silahlı Qüvvələrinin 15 illiyi” və “Vicdanlı xidmətə görə” medalları, eləcə də “Boqdan Xmelintski” ordeni ilə təltif edilib.\nNovoukrainka şəhərində onun adına küçə var.\n19 Yanvar 2022 12:08\n19 Yanvar 2022 12:06\nTürkiyə prezidentindən terrorla mübarizəyə dair yeni qərar\nSökülməsi nəzərdə tutulan binalarda mənzillər niyə ucuzlaşmır? - AÇIQLAMA\nƏrdoğanın bəyanatı, Əliyevin Putinə zəngi


İlham Əliyev Birləşmiş Ərəb Əmirliklərinin iqtisadiyyat nazirini qəbul etdi – YENİLƏNİB\nAZƏRTAC xəbər verir ki, BƏƏ-nin iqtisadiyyat naziri Birləşmiş Ərəb Əmirliklərinin Prezidenti Xəlifə bin Zayed Al Nəhyan, Birləşmiş Ərəb Əmirliklərinin vitse-prezidenti və Baş naziri, Dubayın Əmiri Məhəmməd bin Rəşid Al Maktum və Əbu-Dabinin vəliəhdi Məhəmməd Bin Zayed Əl Nəhyanın salamlarını dövlətimizin başçısına çatdırıb.\nGörüşdə Azərbaycanla Birləşmiş Ərəb Əmirlikləri arasında siyasi əlaqələrin yüksək səviyyədə olduğu və uğurla inkişaf etdiyi qeyd olunub, beynəlxalq təsisatlar çərçivəsində və ikitərəfli səviyyədə ölkələrimizin bir-birini dəstəkləməsi məmnunluqla vurğulanıb.\nSöhbət zamanı iqtisadi əlaqələrə toxunularaq, bu sahədə uğurlu əməkdaşlığın həyata keçirildiyi bildirilib, Azərbaycandan Birləşmiş Ərəb Əmirliklərinə ixracın artdığı qeyd edilib. Eyni zamanda, qarşıdakı illərdə tərəfdaşlıq əlaqələrimizin ruhuna uyğun olaraq yeni investisiya imkanlarının müəyyən edilməsi, ticarət dövriyyəsinin artırılması və biznes əlaqələrinin genişləndirilməsi istiqamətində işlərin həyata keçirilməsinin vacibliyi vurğulanıb.\nAzərbaycan Respublikasının Prezidenti İlham Əliyev iyunun 23-də Birləşmiş Ərəb Əmirliklərinin iqtisadiyyat naziri Abdulla Bin Touq Al Marrini qəbul edib.


“Mirzə Cəlilin ən qəddar düşməni Ordubadi olub” » XalqXeber.Az | Son xeberler Azerbaycan xeberleri\nXalqXeber.Az » Köşə » “Mirzə Cəlilin ən qəddar düşməni Ordubadi olub”\n“Mirzə Cəlilin ən qəddar düşməni Ordubadi olub”\nQulam Məmmədlinin həqiqətləri\nBu xatirə yazı 21 il öncə "7 gün" qəzetində nəşr olunub. Şövkət Səlimov Azərbaycan Mətbuatı, Teatr tarixinin nadir bilicilərindən olan Qulam Məmmədlinin ömrünün sonlarında söylədiklərini qələmə alıb. Şəxsiyyətlər arasındakı intriqaların, mübarizələrin gözəl təsvir olunduğu bu məqaləni "Söz odası"nın oxucularına təqdim edirik.\n- Ağır vəziyyətdəyəm. Heç bir ümidim qalmayıb. Kitabım çıxıb: "Sizə kim lazımdır". Amma o kitabdan bir kəlmə də oxuya bilmirəm... Min bir əziyyətdən, 25-30 il işləyəndən sonra o kitabın üzərində, çapdan çıxıb, ancaq mən onu oxuya bilmirəm. O kitabı çap etdirmək üçün mən "Maarif" nəşriyyatıyla on il mübarizə aparmışam, on il! Qoymayıblar çap olunsun o kitab. Nəhayət, çap ediləndən sonra isə kitabın naşirləri yazırlar ki, bu çox qiymətli kitabdır, belədir, filandır...\nMənim gündəlik qəzetlərdən xəbərim yoxdur. Ondan-bundan da soruşuram, deyirlər elə bir şey yoxdur...\nXəstəliyin əsl səbəbi, bilirsiniz, çox oxumaqdır. Mən 1912-ci ildə mətbəəyə girəndən indiyə kimi oxumaqla məşğul olmuşam. O hal buna gətirib çıxardı ki, gözümün nuru getdi, əvvəlcə sağ gözüm tamam tutuldu, indi də sol gözüm...\n- Keçən il qəzetdə xəbər verdilər, televiziyada göstərdilər ki, Novruz bayramının birinci günü münasibətilə "Molla Nəsrəddin" jurnalı bundan sonra rəsmi surətdə çıxmağa başlayacaqdır. Quru söhbətdən başqa bir şey olmadı...\n- 1913-cü ildə "Molla Nəsrəddin"də məqalə getmişdi. Və orada yazılırdı ki, Məmməd Səid Culfada çox qəribə dəsgah başlayıbdı. Elə bu səhifədə bir şəkil də verilmişdi: Bir... əlində çaxır butulkası ilə vurur Ordubadinin başına və deyir: "Ax tı Məmməd Səid, məni atdın, getdin başqasını tapdın?!" Ondan sonra Məmməd Səid jurnala qarşı hücumlarını daha da genişləndirdi. Ümumiyyətlə isə elə ondan da əvvəl başlamışdı...\n- Mirzə Cəlil ömrünün son çağlarını olduqca yoxsul yaşayıbdı. Ac yaşayıb. Ac bilirsiniz də. Çörəksiz, pulsuz yaşayıb. Dünyalar qədər qiyməti olan əsərlərini yandırıb məhv eləyibdi...\nImage result for Qulam Məmmədli\nİndiyə kimi çoxları elə bilir ki, 1907-ci ildə "Molla Nəsrəddin" jurnalını mollaların Nikolaya şikayəti nəticəsində bağladılar. Başdan ayağa yalandır. Tarixi sənədlər var.\nTürkiyə sultanı Əbdülhəmid Rusiya imperatoru Nikolaya yazıb ki, "Sənin məmləkətində "Molla Nəsrəddin" adlı jurnal çıxır və məni biabır eləyir. Halbuki, sənin Hacı Zeynalabdin Tağıyevin Quranın dörd cildlik qızıla tutulmuş tərcüməsini mənə töhfə göndərib. Mənə qiymətli töhfə göndərməkdənsə barəmdə biabırçı sözlər yazan "Molla Nəsrəddin" haqqında bir tədbir görün". Sultanın xahişi, imperatorun göstərişi, Zaqafqaziya namestnikinin (canişininin-red.) əmri ilə jurnal bağlandı. Bir aydan sonra Mirzə Cəlil gedib rayon məhkəməsində (onda deyərdilər "mirovoy sud") sübut eləyib ki, onların bu fikri səhvdir, jurnalın bağlanması üçün heç bir səbəb yoxdur. Və gedib jurnalının çapını davam elətdirdi. Halbuki o vaxt Rusiyada qanun belə idi ki, siz bir qəzet çıxartdız, o qəzeti bağladılar, ikinci dəfə o adda qəzet-jurnal çıxara bilməzsiniz ("İqbal", "Yeni İqbal", "Səda", "Yeni Səda" və s.) Ancaq, "Molla Nəsrəddin" jurnalı Nikolayın vaxtında 1906-cı ildən 1917-ci ilədək dəfələrlə bağlansa da, öz adıyla çıxdı...\n- Mənim bir şəklim var. 1926-cı ildə çəkilib. Əli bəy Hüseynzadə, Bartold, Körpülüzadə, türkoloq Menşel və mən təsvir""ara bilməzsiniz ("da qanun belə idi ki, siz bir qəzet çıxartdız, o qəzeti bağladılar, ikinci dəfə o adda şəzetvam elə olunmuşam orda. "Maarif və mədəniyyət" jurnalının yanvar və ya fevral nömrəsində verilib... Mənə on adam söz verib ki, gedib o şəkli taparam. Bir surəti var məndə, ancaq keyfiyyətli alınmayıb... Əgər ciddi surətdə maraqlanırsınızsa, 1926-cı il yanvar-fevral aylarındakı "Oqonyok", "Niva", "Maarif və mədəniyyət" jurnallarına baxın... O vaxt birinci türkoloji qurultaya gəlmişdilər...\n- Müşfiqlə salam-əleykdən başqa heç bir əlaqəm olmayıb... Müşfiqi indi göylərə qaldıranların çoxu onun ən qəddar düşmənləri idilər... Müşfiqlər, Cavidlər, Cəfər Cabbarlılar, Hadilər, Sabirlər... Bunlar öz istedadlarının qurbanı olublar...\n- Dünya belədi... Ayaqlarımın ağrısından yeriyə bilmirəm. Göz görmür. Göz dünya nemətinin ən birinci töhvəsidir, ondan da məhrum olmuşam... 25 il zəhmət çəkib kitab çıxardasan, kitab çıxan gün bircə hərf də oxuya bilməyəsən...\n- 1924-25-ci illərdə Nigar Rəfibəyli cavan azərbaycanlı qızı, istəyir Azərbaycanda mədəniyyət yavaş-yavaş baş qaldırsın, Əliheydər Qarayev onun haqqında "Kommunist" qəzetində bir yazı yazmışdı ki, adam oxuyanda utanır. Deyəsən, ay insafsız, axı cavan şairəni də o şəkildə yazıb oxucuya təqdim edərlər?..\nMən istəmirəm burda ad çəkim. Ancaq, elə adamlar göylərə qaldırılıb ki, onun heç yerdə də işi yoxdur. Düzdür?\n- Savadı olmaya-olmaya minlərlə qəzəl deyən şairlərin qabağına çıxıb şöhrət qazanan Əlağa Vahidin axırına araq çıxdı. Cəfər Cabbarlı, Məmmədtağı Sidqi, Əsəd Tahir, Kazım Ziya... və bir çox başqalarının da axırına araq çıxdı...\n- Mənim ədəbiyyatla bacardığım qədər məşğul olmağım, fəaliyyətim 1916-cı ildən başlanır. O vaxta qədər mən praktik bir iş görməmişəm. Həmin il ədəbiyyatda mənim birinci yazım çıxıb və o yazı ilə də mən başlamışam...\n- Heç kəsi mənim yanıma göndərməyin. Heç kəs gəlib mənnən söhbət eləməsin. Çünki, mənim ölüm günümə də az, sayılmış günlər qalıbdır. Mən elə bir xəstəyəm ki, bir addım götürə bilmirəm, bir addım. Sözün əsl mənasında. Bu korluq e... özü bir böyük bəladı mənim başıma gəldi. Bax, bu təhər...\n- Mirzə Cəlillə saatlarla oturub söhbət eləmişik. Mənim xoşbəxtliyimin, mətbuata gəlməyimin əsas səbəbi Mirzə Cəlil Məmmədquluzadə olub. 1923-cü ilin 5 iyulundan...\nCavidlə münasibətimiz çox yaxşı idi. Cavid belə yadımda qalıb: mənə bir gün dedi ki, Qulam, dur, get şeirlərini gətir, oxuyum görüm necə yazırsan? Dedim ki, Cavid Əfəndi, mən şeir yazmıram. Dedi yaxşı eləyirsən...\n- 1926-cı ildə yeni əlifbaya keçmək məsələsi müzakirə olunanda, sədrliyi Nəriman, katib Cavid, yox, yox, müavin Cavid, katib Abdulla Şaiq olduğu zaman Mirzə Cəlili qurultaya heç qonaq kimi də çağırmamışdılar... O adam ki, birinci cümlədən ərəb əlifbasının əleyhinə olub, bu cür adamı saymamışdılar... Əliheydər Qarayev, Həbib Cəbiyev, Mirzə Davud Hüseynov, ondan sonra Ruhulla Axundov və bir çox başqaları deyirdilər ki, "Molla Nəsrəddin" zad boş söhbətdi, yeni əlifbanın Azərbaycanda pionerləri bizik. İş o yerə gəlib çatmışdı ki, Əli Vəliyev, Əlyar Qarabağlı, başqaları götürüb qəzetlərdə şəkil verirdilər, məqalə yazırdılar ki, "Mirzə Cəlil, sən həyatdan geri qalmısan, bu günün adamı deyilsən, sən çoxdan sıradan çıxıb getmisən, rədd ol başımızdan!" Bunların hamısı bir-bir dokumentdi, açaram qəzeti, qoyaram qabağınıza deyərəm, bax budu...\n- Mirzə Cəlili basdıranda, nə vaxt ki, tabutu uzatdılar qəbrə, üstünə torpaq tökdülər, Mehdi Hüseyn dedi ki, Mirzə Cəlil, sən sağ ikən sənnən mübarizə apardıq, öləndən sonra da sənnən mübarizə aparacağıq...\n- Mirzə Cəlil ağzını açıb bir kəlmə tənqidə cavab verməzdi. Cavid, Cəfər Cabbarlı da onun kimi. Seyid Hüseyn bəzən dözməyib cavab verirdi. Tənqid yağışı yağırdı, bunlar lal-kar oturub qulaq asırdılar. Bircə yerdə Cavid özünü saxlaya bilmədi. Mehdi Hüseyn deyəndə ki, Sən xırda burjua şairisən, yerindən qalxıb, "mən iri burjua şairiyəm" dedi...\n- 1926-cı ilin əvvəlindən Bakıda "Maarif və mədəniyyət" adında ədəbi-siyasi gözəl jurnal çıxdı. Oxucusu günü-gündən artmağa başladı. Həbib Cəbiyev də getdi "Qızıl qələm" çıxardı. Dörd nömrəsi çıxdı, beşincidə bağladılar... hansı işimiz belə deyil, hamısı belədir...\n- 1930-cu ildə Həbib Cəbiyev Avropadan müalicədən sonra qayıdıb Bakıya gəldi. Gələn gündən də başladı Əhməd Cavad əleyhinə çıxış etməyə. Hamı deyirdi ki, Həbib müəllim, Əhməd Cavad tənqid olunduğu gündən indiyədək bir dənə antisovet şeiri yazmayıb. Deyirdi ki, yox yazıb. O yazıçıları bir-bir çağırırdı yanına və onlara tapşırırdı ki, Əhməd Cavad əleyhinə məqalə yazsınlar. Razılaşmayanlara da düşmən kəsilirdi. Əli Hüseynzadə adında savadlı tarixçi, namuslu insan var idi. Yeddi il həbsdə olmuşdu. Həbib Cəbiyev onu da çağırıb Əhməd Cavad əleyhinə material yazmağa təhrik etmişdi. Uzun mübahisədən sonra Əli Hüseynzadə "Kommunist"in inadkar redaktorunun gözünün qabağında qələmini sındırmışdı. Ondan sonra Əli bir kərə də şeir yazmadı... Eh, ömrümün axırında belə sözlər danışacağam, aləm dəyəcək bir-birinə...\n- Mir Cəfər Bağırov filarmoniyanın yay zalında iclas keçirirdi. Mən də orada idim. Dəqiqliklə yadda saxlamaq çətindir. Amma onu dəqiqliklə xatırlayıram. Mir Cəfər açıq dedi Məmməd Arif Dadaşzadəyə ki, sən Türkiyə şpionusan! Məmməd Arif çox qorxaq idi, amma görünür iradəsi varmış, səsini çıxarmadı, dözdü, dayandı. O qədər ki, Mir Cəfər aradan getdi. Elə o iclasda Mir Cəfər Heydər Hüseynovun da üstünə qışqırıb onu da Türkiyə şpionu adlandıranda o getdi özünü bağda ağacdan asdı...\n- Mirzə Cəlil, Cəfər Cabbarlı, Əbdürrəhim bəy Haqverdiyev... Bunlar 37-dək qalsaydılar mütləq tutulub güllələnəsi idilər. Ölüm onları xilas etdi.\n- Cəfər Cabbarlı öz yazılarında çalışırdı ki, Cavidi səhnədə, ədəbiyyatda qiymətdən salsın, özü keçsin qabağa. Paxıllıq eləyirdi. "Şeyx Sənan"ın qabağında "Od gəlini" yazıldı və s... Cəfər Cabbarlının "Dönüş" adlı bir pyesi çıxıb. Başdan-ayağa Cavidi gözdən salmaq... "sən köhnəlmisən, dala qalmısan, sən bizim müasir həyatın adamı deyilsən". Gedin, diqqətlə oxuyun, görün...\n- Mənim axırım çox pis günə qaldı. Xəstəlik... Əsl səbəbi bilirsiniz nədi? Çox oxumaq. Mən 1912-ci ildən, - mətbəəyə girəndən indiyə kimi oxumaqla məşğul olmuşam. Həm sənətim kimi, həm də maraqlı oxucu kimi. O hal buna gətirib çıxardı ki, gözlərimin nuru getdi. Əvvəl sağ gözüm tamam tutuldu, indi də sol gözüm... Yüzdə, bir yarım faiz görürəm dünyanı...\n- Təqribən on beş il bundan qabaq, Əkrəm Əylisli redaktor olanda mənim tərcümeyi-halımı yazdırdı. Necə könlüm istəyir, necə bilirəm, elə yazdım. Oxudu, dedi Qulam müəllim, çap edəcəyəm. Aldı. Əkrəm Əylisli redaksiyadan getdi və o tərcümeyi-hal "Azərbaycan" jurnalının arxivində indiyəcən yatıb qalır...\n- Mən öləndən sonra danışacaqsınız... Nə qədər sağam, heç kəsin də yadına düşməyəcəyəm. Elə indi vəziyyət belədir... Bir tək mənnən belə deyil...\n- Gözünüzdən muğayat olun, həkimlərlə məsləhətləşin... Eşidirsiniz?


Ermənistandakı Rusiya hərbi bazası “həyəcan” siqnalı ilə qaldırıldı – 2500 hərbçi və aviasiya naməlum rayonlara hucum təliminə başlayıb\n22 Yanvar 2019 - 14:31\nErmənistandakı Rusiya hərbi bazası “həyəcan” siqnalı ilə qaldırıldı –2500 hərbçi və aviasiya naməlum rayonlara hucum təliminə başlayıb\nRusiyanın Ermənistandakı 102-ci hərbi bazasının 2500 hərbçisi “həyəcan” siqnalı ilə ayağa qaldırılıb. Hərbi bazanın aviasiya və zenit raket hissələrinin iştirakı ilə böyük miqyaslı təlimləri başlanıb.\nStrateq.az bildirir ki, bu barədə Cənub Hərbi Dairəsinin mətbuat xidməti məlumat yayıb. Manevrlərdə 500 texnika iştirak edir.\nPlana əsasən hərbçilər onlar üçün naməlum olan rayonlara doğru hərəkət etməli və orada təlim tapşırığını almalıdırlar. Rabitəçilər bu zaman güclü siqnal tıxanması şəraitində hərəkət edən idarəedici məntəqələr yaratmalıdırlar.\nTəlimdə hərbi bölmələri qırıcı və ordu aviasiyası, o cümlədən S-300B və “Buk-M1-2” zenit raket komleksləri müşayət edəcək. Qeyd edək ki, Gümrü şəhərində Rusiya hərbi bazası yerləşir. Bu baza MDB ölkələrinin birləşmiş Hərbi Hava Qüvvələri sistemi çərçivəsində döyüş növbətçiliyi aparır.\nRusiya və Ermənistan 20 avqust 2010-cu ildə imzaladıqları sazişə əsasən hərbi bazanın müddəti 2044-cü ilə qədər uzadılıb. 102-ci hərbi baza 3RK S-300V, Buk-M1-2, dördüncü nəsil MiQ-29, Mi-8MT hərbi nəqliyyat təyyarəsi və Mi-24P zərbə vertalyotları ilə təchiz olunub.


Buzovnada 2 otaqlı 4000 manata ev satılır . 30055\nBuzovnada 2 otaqlı 4000 manata ev satılır .\nElan № 30055Tarix: 06.03.2016Baxış sayı:458\nBuzovnada 2 otaqlı təmirsiz ev satıram Bağ kimi Dəniz vavtında istifadə etmək olar. Qalan vaxtları kirayə vermək olar. Təcili olduğundan ucuz satıram. 4000 manata. Avtobus dayanacağı ,məktəb, bağça, marketlər yaxınlıqda yerləşir. Özüm satıram Həyətin bir hissəsini. Bütün kommunal xətlər var.\nBineqedi rayonunda 3otaqli ev satilir Bakı • Binəqədi r 54 000 azn\nXirdalanda 3 otaqli heyet evi satilir Bakı • Abşeron r. 17 500 azn\nUstam MSK Bakı • Sabunçu r qiymət yoxdur\nMastaga qes kirov dairesi. 3 otaqli tam temirli ev satilir Bakı • Sabunçu r 33 000 azn\nMaştağada 2 otaqlı super təmirli həyət evi Bakı • Sabunçu r 24 000 azn\n9 mkr 1 otag kiraye 150 Bakı • Binəqədi r 160 azn


Yolların çala-çuxur problemini necə həll edək? - Ekspertdən MARAQLI TƏKLİF\n18 Sentyabr 2018 12:52\nPaytaxt yollarındakı çala-çuxur problem hər gün bir az da dərinləşir. Yollarda vaxtaşırı təmir işləri aparılsa da, qısa müddət sonra yolun müəyyən hissələrində yenidən çalalar meydana gəlir. Bu, ilk baxışda xoşagəlməz görüntü olsa da, sürücülər üçün ciddi problemə çevrilir. Çala-çuxurlar avtomobillərin zədələnməsinə və qəza hallarına səbəb olur. Payızın gəlişi ilə çala-çuxurların yaratdığı problem daha da aktuallaşır. Bəs yollarımızdakı bu problem necə həllini tapa bilər?\nPublika.az xəbər verir ki, “DİGESTA” hüquq firmasının rəhbəri, nəqliyyat üzrə ekspert Ərşad Hüseynov bildirir ki, bunun aradan qaldırılması isə hazırkı şəraitdə kifayət qədər sadədir:\n“Bunun üçün opertaiv cari təmir və bərpa işinin yerinə yetirilməsi mümkündür. Dünyanın hər yerində yolların daimi istismara yararlı, standarta uyğun saxlanılmasına cari təmir vasitəsilə nail olurlar. Bunun üçün hər bir yol idarəsinin, rayon icra hakimiyyətlərinin və bələdiyyələrin mobil təmir qrupları olmalıdır. Bunu təşkil etmək heç də çətin deyil. Belə qrup 1ədəd samosval (yükünü özü boşaldan) yük avtomobilindən (KamAZ kimi nəhəg yox, 3-4 tonluq kiçik samosvaldan), 1 ədəd asfaltbasandan və 3-4 fəhlədən ibarət olsa yetərlidir. Bütün bunları təşkil etmək heç də böyük xərclər tələb etmir. Yolu, xüsusən də şəhər, qəsəbə və kənd küçələrini yararlı saxlamaq üçün heç də həmişə onu şumlayıb yenidən tikməyə ehtiyac yoxdur”.\nEkspert hesab edir ki, bu işin təşkili həm də ictimaiyyətdən asılıdır:\n“Belə işləri cəmiyyətimiz də israrla tələb etməlidir. Hətta bunun üçün maraqlı ideyalar, lifehack-lar düşünmək olar. Məsələn, 2018-ci il Dünya çempionatını izləməyə gəlmiş Xorvatiya azarkeşləri Nijniy Novqorodda küçədəki çalada şəkil çəkdirdikdən sonra şəhər təsərrüfatı bu çalanı dərhal aradan qaldırmışdı. Başqa bir maraqlı lifehack Saratovda olub. Gənc rəssam küçədəki çala ətrafına qubernatora bənzəyən rəsm çəkdikdən sonra dərhal həmin çala da ləğv edilib”.


Şəxsiyyətin formalaşmasında müəllimin rolu\nBu gün təhsilin əsas məqsədi yeni tip vətəndaşların - müstəqil düşünən, fəallıq göstərən, intellektual potensiala və yüksək mənəvi-əxlaqi keyfiyyətlərə malik əsl vətənpərvər şəxsiyyətlərin yetişdirilməsidir. Yüksək əxlaqlı, məsuliyyətli, yaradıcı, təşəbbüskar, səriştəli vətəndaşların formalaşması və inkişafında tərbiyəvi, sosial və pedaqoji mühit mühüm rol oynayır. Tərbiyə - şagirdin şəxsiyyət, vətəndaş kimi formalaşması, cəmiyyətin dəyərlərini, əxlaqi münasibətlərini və əxlaq normalarını mənimsəyib qəbul etməsi üçün pedaqoji cəhətdən təşkil edilmiş, məqsədyönlü fəaliyyətdir.\nMənəvi-əxlaqi tərbiyə təhsil prosesinin tərkib hissəsidir. Pedaqogika insanın mehribanlığa, sevgiyə, başqa insanlara hörmətə, mərhəmətə, rəğbətə yönəlmiş mənəvi keyfiyyətlərini inkişaf etdirməyi zəruri hesab edir. Tərbiyə təhsilin şəxsiyyət, cəmiyyət və dövlət mənafeyinə uyğun olan ən mühüm tərkib hissələrindən biridir. Təhsil şəxsiyyəti, onun bütün mənəvi və fiziki keyfiyyətlərini, qabiliyyətlərini inkişaf etdirməli, ümumbəşəri dəyərlərə əsaslanan dünyagörüşünü formalaşdırmalıdır.\nL.N.Tolstoy mənəvi tərbiyəni yüksək qiymətləndirərək deyirdi: “İnsanın bilməli olduğu bütün elmlərdən ən mühümü necə yaşamaq, mümkün qədər az pislik etmək və mümkün qədər yaxşılıq etmək elmidir”.\nBu gün “təhsil”, “təlim” və “tərbiyə” kateqoriyaları bütöv və ayrılmaz bir proses kimi başa düşülür. Təlim prosesi təbii olaraq təhsil və tərbiyə funksiyalarının vəhdətini nəzərdə tutur.\nGənclərin mənəvi-əxlaqi tərbiyəsində, hər bir şagirdin şəxsiyyət kimi formalaşmasında, inkişafında müəllimin rolu danılmaz və təkzibolunmazdır. K.D.Uşinski yazırdı ki, “müəllim şəxsiyyətinin gənc ruha təsiri elə tərbiyəvi qüvvədir ki, onu nə dərslik, nə əxlaq normaları, nə də cəza və mükafatlar sistemi əvəz edə bilməz”. Bəs, müəllim kimdir? O, heç bir halda təkcə “dərsverən” deyil. O, həm də tərbiyəçi, yolgöstərən və dostdur. Şagirdin qabiliyyət, bacarıq və istedadının oyanmasında və inkişafında müəllim şəxsiyyətinin, onun mənəvi, daxili aləminin rolu böyükdür.\nUşaqları müəllimdəki hansı şəxsi keyfiyyətlər cəlb edir? Müəllimin əqidə, ideallar, zövq, əxlaqi-etik prinsiplər baxımından sözünün və əməlinin bir olması, vəhdəti gəncləri cəlb edən əsas şəxsi keyfiyyətdir. Şagirdlərin nəzərində müəllim nəinki düzgün, səmimi, dürüst olmalı, həm də özünü ətraf mühitdə və cəmiyyətdə baş verən mənfi hallara qarşı, mənəvi ideallar uğrunda mübariz kimi göstərməlidir. Müəllimin şagirdə verdiyi, öyrətdiyi hər bir şey ruhundan gəlir və mənəvi aləminin güzgüsüdür.\nHər bir dərsdə müəllim yalnız planda nəzərdə tutulanları deyil, həm də qarşısına qoyduğu müəyyən məqsədləri həyata keçirir. Yeniyetmələr və şagirdlər böyüklərin, o cümlədən müəllimlərin hərəkət və davranışlarını şüurlu şəkildə təqlid edirlər. Uşağın şüurunda müəllimin davranışı, jestləri, geyimi, danışıq tərzi, müxtəlif şəraitdə və situasiyalarda şagirdin özü və digər yoldaşlarına münasibəti, uğurlarına və uğursuzluqlarına göstərdiyi reaksiya, müəllimin öz həmkarları ilə davranış və ünsiyyəti böyük iz buraxır. Tərbiyəçi müəllimin təlim-tərbiyə işində uğurlu nəticələr əldə etməsi öz nizam-intizamı, dəqiqliyi, məsuliyyəti və özünə qarşı tələbkarlığından asılıdır.\nV.A.Suxomlinski yazırdı ki, müəllimin ədaləti uşağın müəllimə inamının əsasıdır, lakin ədalətli olmaq üçün hər bir uşağın mənəvi dünyasını incəliyinə qədər bilmək lazımdır.\nBundan başqa o deyirdi: “Uşaq üçün ən yaxşı müəllim odur ki, onunla ruhən ünsiyyət quraraq, müəllim olduğunu unudub, şagirdində dost, həmfikir görür. Belə bir müəllim öz şagirdinin ürəyinin ən məhrəm guşələrini bilir və söylədiyi söz gənc, inkişaf edən şəxsiyyətə təsir etmək üçün güclü vasitəyə çevrilir. Əxlaqi davranışa, əxlaqi əməllərə sövq edən mühitin yaradılması müəllimin şagirdlərin mənəvi dünyasına həssaslığından asılıdır”.\nUşaqlara məhəbbət müəllimin fərqli xüsusiyyətidir. Müəllim uşaqları ruhlandıran və məktəbi ailəyə çevirən canlı qüvvədir. Müəllim şagirdə məhəbbətlə yanaşarsa, onun təsiri güclü və məhsuldar olacaqdır. Belə məhəbbətin bəhrəsi qarşılıqlı sevgi, güvən olacaqdır.\nMüəllim şəxsiyyətinin şagirdlərin mənəvi tərbiyəsinə təsir edən bir qrup keyfiyyətləri var:\n- Sosial və şəxsi keyfiyyətlər\n- Peşəkar və pedaqoji xüsusiyyətləri\n- Emosional reaksiya\n- Güclü iradə\n- Temperament xüsusiyyətləri\n- Sağlamlıq vəziyyəti\n- Yüksək etik keyfiyyətlər.\nMüəllimlər ailə və cəmiyyətlə vəhdət şəklində gənc və yeniyetmələrdə əxlaqi-mənəvi dəyər və prinsipləri formalaşdırmalıdır. Yetkinlik yaşına çatmayan şagirdlərin mənəvi tərbiyəsinin əsas mahiyyəti tərbiyəedici, təhsilverici, inkişafetdirici, psixoloji, fizioloji, sosial tədbirlər kompleksindən istifadə etməklə məktəblilərin təlim, tərbiyə, özünüinkişaf proseslərini həyata keçirməkdir. Əxlaq tərbiyəsi yalnız ümumbəşəri əxlaq normalarına cavab verən proses kimi həyata keçirildikdə səmərəli ola bilər. Bu prosesin nəticəsi iradəli, azad ruhlu, özünü idarəetmə qabiliyyəti olan əxlaqı bütöv şəxsiyyətin formalaşmasıdır. Bu işdə müəllimin rolu böyükdür.\nBu gün Azərbaycan müəlliminin dövlətin inkişafı, siyasi-iqtisadi stabilliyi, xalqın mənəvi birlik və həmrəyliyi, milli dəyərlərinin əsas təminatçısı olan gənc vətəndaşların formalaşması, mənəvi-əxlaqi inkişafı və tərbiyəsi kimi mühüm və müqəddəs vəzifəsi, amalı var. Azərbaycan gənclərinin vətənpərvərliyi, mərdliyi, qorxmazlığı xalqımızın birlik və həmrəyliyinin sarsılmaz olduğunun bariz nümunəsi olan, tarixə qızıl hərflərlə yazılan, zəfərlə nəticələnən 44 günlük Vətən müharibəsi Azərbaycan müəlliminin bu vəzifəni, müqəddəs amalı layiqincə yerinə yetirməsinin sübutudur.\nMüstəqil Azərbaycan siyasi, iqtisadi, hərbi baxımdan sürətlə inkişaf edən və bu inkişafın fonunda milli-mənəvi dəyərlərinə, qədim dövlətçilik ənənələrinə və ümumbəşəri əxlaq normalarına sadiq qalan multikultural dövlətdir. Bütün bu dəyərlərin və inkişafın qorunub saxlanması gələcəyin qurucuları - gənc nəslin əlindədir. İstər xaricdə, istərsə də ölkə sərhədləri daxilində yaşayan hər bir Azərbaycan vətəndaşı, gənci milli birlik və həmrəylik göstərərək dövlətimizin çiçəklənməsi və inkişafı istiqamətində səfərbər olmalı, dövlətimizi bütün sahələrdə yüksək səviyyədə təmsil etməlidir.\n“Hər bir insan üçün onun milli mənsubiyyəti onun qürur mənbəyidir. Mən həmişə fəxr etmişəm, bu gün də fəxr edirəm ki, mən azərbaycanlıyam!”. Ümummilli liderimizin bu sözləri hər bir Azərbaycan gənci, vətəndaşı üçün nümunə, birlik və həmrəylik yolunda bir şüar olmalıdır.\nADPU nəzdində Azərbaycan Dövlət Pedaqoji Kollecinin müəllimi, biologiya üzrə fəlsəfə doktoru\n30.12.2021 | 13:06


Azərbaycan Parlamenti magistraturaya daxil olanlara möhlət hüququnun verilməsini müzakirəyə çıxaracaq\n28 Sentyabr 2011 15:43 (UTC+04:00)\nAzərbaycanda Parlamentin payız sessiyasının müzakirəsinə çıxarılacaq "Hərbi vəzifə və hərbi xidmət haqqında" qanun layihəsində magistraturaya daxil olan tələbələrə möhlət hüququnun verilməsi gözlənilir. Trend-in məlumatına görə, bunu jurnalistlərə çərşənbə günü millət vəkili, Milli Məclisin Təhlükəsizlik və müdafiə komitəsinin üzvü Zahid Oruc bildirib.\n"Bir zaman magistraturaya daxil olanlara möhlət hüququnun verilməsinin ləğv edilməsi ordunun komplektləşməsi üçün atılan bir addım kimi zəruri idi. Lakin hesab edirəm ki, hazırda bu problem mövcud deyil", - Oruc deyib.\nMillət vəkili qeyd edib ki, hazırda magistraturada oxuyan oğlanlar 17 faiz təşkil edir. Üç minə qədər magistr var, onların da təxminən yarısı oğlandır və ordunun komplektləşdirilməsinə təsir göstərə bilməz. "Elm təhlükəsizlik komponentidir və silahlı qüvvələrin Vətəni qoruması qədər vacibdir", - o vurğulayıb.\nOruc bildirib ki, Azərbaycanın hərbi sənayesinin əsasını kifayət qədər savadlı insanlar təşkil etməlidir. Onun sözlərinə görə, bu məsələ Təhlükəsizlik və müdafiə komitəsinin iclasında qaldırılıb, bir sıra millət vəkillərinin dəstəyini qazanıb və komitə rəhbərliyi magistrantlara möhlət hüququ verilməsi ilə bağlı müvafiq qurumlarla məsləhətləşmələr aparılacağını bildirib.\nZahid Oruc deyib ki, ümumilikdə "Hərbi vəzifə və hərbi xidmət haqqında" qanun layihəsi bu sahədə bundan qabaq qəbul olunan qanunların ümumi toplusudur. "Orada nəzərdə tutulacaq yeniliklər Azərbaycanın beynəlxalq hərbi əməkdaşlığı ilə bağlı tələblərdən irəli gələn məsələlərdir. Amma hərbi xidmətin əsaslarına aid olan fundamental məsələlərdə - çağırış yaşı, dövrü məsələlərdə dəyişikliklər yoxdur", - millət vəkili qeyd edib.


dərdini sikim dedirtən anlar - Sözaltı Sözlük\n1. (bax: aylıq 1000 manat maaş alıb məyus olmaq)\n30.06.2021 16:12, adsızinsan\n2. Hər kəsin dərdi özünə vacib olduğu üçün kiminsə dərdini kiçiltmək düzgün addım deyil. Məsələn #331042 entrydə yazar billie eilish'in dərdini kiçildib və onu depressiyaya salan problemin hansısa Azərbaycanlı qaqaşın kredit (gəlin yaşayış problemi deyək) məsələsinin yanında heç nə olduğunu iddia edib. Bəli, əslində azərbaycanlı qaqaşın problemi eilish'in problemindən daha böyükdür amma ki, axı bu cür yol tutub gediriksə onda konqoda yeraltı mədəndə dayanmadan gündə 10-15 saat işləyib 2-3 dollar qazanan işçinin problemlərinin yanında bizim qaqaşın problemləri çox cılız qalır. Hələ benində duzlu quyu suyu üçün qaynar havada, piyada, 7-8 km yol gedən qadınlar var. Bu cür yanaşma ilə getsək hələ çox saymaq olar. Ya da bir misal da özümdən deyim; dərdim var ki, indiyədək sevgilim olmayıb, bir marketdə işləyən kassir qızdan (deyəsən məndə kassir qız fetişi var) dəhşət xoşum gəlir amma ki, heç nə edə bilmirəm. indi biri mənə desə "dərdini sikim, ölkə acından qırılır sən də düşmüsən qız harayına" deyərəm "ala gijdıllağ dünyaya bir dəfə gəlirəm nə sikirəm sənin banan respublikanı."\n01.07.2021 00:48, adtapabilmedim


Dmitri Medvedyev Azərbaycanda da təsadüf edilmiş virusla bağlı tədbirlər planını təsdiqləyib.\nBAKI, 4 okt — Sputnik. Rusiyanın baş naziri Dmitri Medvedyev Rusiya ərazisində donuzların Afrika taununun aradan qaldırılması və yayılmasının qarşısının alınması planını təsdiq edib.\nSputnik-in məlumatına görə, bu barədə məlumat bu gün Rusiya hökumətinin saytında yer alıb.\n"Hazırda Rusiya ərazisində donuzların Afrika taununun yayılması kimi əlverişsiz epizootik vəziyyət inkişaf edir. Donuzların Afrika taunun Rusiya ərazisinə daxil olması və yayılmasının qarşısını almaq üçün tədbirlər planını təsdiq edən fərman imzalanıb." — deyə məlumatda bildirilir.\nTəsdiqlənmiş bu plan bütün Rusiya ərazisində baytarlıq sahəsində operativ əməliyyat tədbirlərinin normativ-hüquqi tənzimlənməsini təmin edir. Bu sənəd həmçinin baytarlıqla bağlı qanunvericiliyin tətbiqinə nəzarəti və monitorinq tədbirlərini, heyvan mənşəli xammal və məhsulların dövriyyəsini, vəhşi qabanların sayının azaldılmasını və miqrasiya fəaliyyətinin zəiflədilməsini müəyyən edir.\n© Photo : static.independent.co.uk\nSənəddə qeyd olunur ki, sözügedən plan Rusiya ərazisində donuzların Afrika taununun aradan qaldırılması və yayılmasının qarşısının alınması üçün federal və yerli hakimiyyətlərin koordinasiyasını təmin etmək məqsədi daşıyır.\nQeyd edək ki, bu xəstəlik ilk dəfə Cənubi Afrikada 1903-cü ildə Xutçen tərəfindən qeyd edilib. 1905-ci ildə Teylar eksperimental yolla xəstəlik əldə etmiş və bunu donuzların taununa oxşamasını göstərmişdi.\nAncaq 1911-1912-ci illərdə Monhomeri Afrikada donuzlar arasında müşahidə edilən bu xəstəliyi Cənubi Afrika isitməsi adlandırmış və göstərmişdi ki, bu xəstəliyi törədən viruslar öz immunobioloji xüsusiyyətlərinə görə donuzların taun virusundan fərqlənir.\nBeynəlxalq Epizootik Büronun 1965-ci ildə Romada çağırılmış konfrasında Amerika və Avropada qeyd edilən donuzların taununu klassik taun və Monthomeri tərəfindən qeyd edilən taunu isə Afrika taunu adlandırmağı qərara alıblar.\n1957-ci ilə qədər afrika taunu yalnız Afrikada müşahidə edilib, sonralar Avropa və Amerika qitəsində də qeyd olunub.\nKeçmiş SSRİ məkanında Afrika taunu müşahidə edilməyib. 2007-2008-ci illərdə Afrika taunu Gürcüstan, Rusiya və Ermənistanda qeydə alındıqdan sonra 2008-ci ilin qış aylarında ilk dəfə Azərbaycanın Qəbələ rayonunun Nic kəndində də qeyd edilib.\nBu xəstəliyin qorxulu tərəfi onun 100% letallıqla (ölumlə) nəticələnməsidir. Bundan əlavə karantin və digər sağlamlaşdırıcı tədbirlər sisteminə böyük məbləğdə maddi vəsait tələb olunur.\nBu xəstəliyin törədicisi virion çoxbucaqlı olmaqla diametri 170-220 nm olan DNT-li virusdur. Xəstə heyvan orqanizmində virus əksər orqan, sekret və ekskrementlərdə toplanır, ən çox qan, limfa düyünləri və dalaqda müşahidə edilir.\nVirus torpaqda öz virulentliyini 4 ay müddətində saxlayır. Virus donuzların sidiyində 4 dərəcə temperaturda 2 aya, nəcisində isə 5 aya qədər sağ qalır. Virus 20 C temperaturda 150 gün, 370 C temperaturda 10-30 gün, 550 C temperaturda isə 15 dəqiqədən sonra inaktivləşir. Qansorucu gənələrin orqanizmində uzun müddət ərzində qalır (2 il 6 ay).\nXəstəliyə bütün yaş qrupuna aid olan donuzlar həssasdır. Xüsusilə Avropada olan donuzlar daha çox həssaslıq göstərir.\nXəstəlik baş vermiş təsərrüfatda donuzların öldürülməsi və təhlükəli zonadakı heyvanların kəsilməsindən 40 gün keçmiş karantin götürülür. Həmin təsərrüfata heyvanların gətirilməsinə karantin götürüldükdən 1 il sonra icazə verilir.


Ölümdən sonra bədəndə nələr baş verir? | Gənc Ailə\nAna Səhifə AKTUAL Ölümdən sonra bədəndə nələr baş verir?\nÖlümdən sonra bədəndə nələr baş verir?\nHər kəs bir gün öləcək. Bu həqiqəti hər birimiz qəbul edirik. Müxtəlif inanc sistemlərini öyrənən metafizik təcrübələrin nəticələri davamlı şəkildə açıqlanır.\nİnsan bədəninin ölümdən sonra nə olacağını isə elm açıqlayıb. Cebhe.info ölümdən sonra yaşanacaq 10 tükürpədici gerçəyi təqdim edir:\nGeriGünə gümrah başlamaq üçün 7 TÖVSİYƏ İrəliKörpələr niyə zibilliyə atılır?


"Qarabağ"ın Çempionlar Liqasındakı rəqiblərindən olan "Çelsi" "Real"ın ulduzuna elçi düşüb.\nLondon klubunun baş məşqçisi Antonio Konte Qaret Beylin alınmasını istəyir.\nİddialara görə, "Çelsi"nin bu transferdəki ən önəmli rəqibi "Mançester Yunayted"di. Mançester klubunun baş məşqçisi Joze Mourinyo da "Real"da rəhbərliyi altında oynamış uelsli ulduzu transfer etmək istəyir.\nQeyd edək ki, "Real" Beyli 2013-cü ildə "Tottenhem"dən 101 milyon avroya alıb.\nİdman Baxılıb: 1672 Tarix: 29 oktyabr 2017\nMahir Şükürovla bağlı elə xəbər yayıldı ki...\nRəşad Sadıqova yeni vəzifə verilir?


“Türkiye bu emeliyyatla bölgedeki rolunu artıracaq” - Azadliq Xeber\n“Türkiye bu emeliyyatla bölgedeki rolunu artıracaq”\n"Türkiyə bu əməliyyatla bölgədəki rolunu artıracaq"\n24/08/2016 [12:36]: xeber –\nXəbər verdiyimiz kimi, Turkiyə ordusu bu gün səhər saatlarından Suriyanın Cerablus şəhərini İŞİD-dən təmizləmək üçün “Fərat Qalxanı” adı verilmiş hərbi əməliyyata başlayıb. Politoloq Elxan Şahinoğlu sayta açıqlamasında Türkiyənin başlatdığı bu hərbi əməliyyatı şərh edib.E.Şahinoğlu bildirib ki, Türkiyə bu əməliyyatla bölgədəki rolunu artıracaq: “Suriyadakı proseslər birbaşa Türkiyəyə mənfi təsir edirdi. Silahlı kürd qruplaşmaları, Suriyanın dağılması, terror hadisələri və s. bunların hamısı Suriyadan Türkiyəyə təsir edirdi. Son zamanlar Rusiya, İran, ABŞ-ın orada varlığı mövcud idi, bu və ya digər dərəcədə hərbi əməliyyatlarda iştirak edirdilər. Bir tək Tükiyə aktiv deyildi. Ona görə də Türkiyə doğru qərar verdi, sərhəddə yaxın əraziyə qoşunları yeritdi və İŞİD-lə savaşa başladı. İlk növbədə İŞİD artıq Türkiyədə böyük problemlər yaradırdı. Digər tərəfdən də, bu cür əməliyyatla Türkiyə artıq Suriyada öz varlığını da göstərir. Bununla da mesaj verir ki, Suriyanın ərazi bütövlüyünün tərəfdarıdır, Suriya ərazisində kürd dövlətinin yaranmasına imkan verməyəcək”. Politoloq daha sonar vurğulayıb ki, Türkiyənin İŞİD-ə qarşı başlatdığı bu əməliyyat hər kəsin maraqlarına cavab verir:“Əslində bu cür əməliyyat müxtəlif qüvvələrin maraqlarına da cavab verir, həmçinin də ABŞ-ın. Bu gün həm də ABŞ-ın vitse-prezidenti Co Bayden Türkiyədədir, danışıqlar aparacaq. Bunun da çox müsbət bir təsiri olacaq. Digər tərəfdən bu əməliyyat Rusiyanın da, eləcə də Suriya hakimiyyətinin özünün də maraqlarına cavab verir. Baxmayaraq ki, Suriya prezidenti Bəşər Əsədlə Türkiyə hakimiyyəti arasında çox ciddi fikir ixtilafı var. Ancaq Bəşər Əsəd özü də bilir ki, Türkiyə Suriyanın parçalanmasını istəmir. Çünki Suriyanın parçalanması Türkiyənin maraqlarına cavab vermir”. Rumiyyə


Maliyyə konsaltinqi - VES Consultancy\n"V.E.S. Consultancy LLC" konsaltinq şirkəti autsorsinq prinsiplərinə əsaslanan mühasibat uçotunun aparılması üzrə peşəkar xidmət göstərir.\nMühasibat autsorsinqi – biznes-proseslərin optimallaşdırılması məqsədilə müəssisənin mühasibat uçotunun aparılmasını kənar mütəxəssislərə həvalə edilməsidir. Mühasibat autsorsinqi şirkətlərə əsas diqqəti şəxsi bizneslərinə yönəltməyə və idarəetmə, maliyyə xərclərini minimuma endirməyə imkan verir. Mühasibat uçotunu bu sahədə ixtisaslaşmış şirkətə etibar etməklə siz biznesiniz üçün bir sıra üstünlüklər əldə etmiş olursunuz.\nStandart vəziyyəti təsəvvür edək: mühasib bu və ya digər səbəbdən şirkəti tərk etdiyi üçün yeni işçi dəvət etməli olmusunuz. Belə vəziyyətdə məlumatların və ya sənədlərin itirilməsi təhlükəsi yaranır ki, bu da, bir qayda olaraq, yalnız vergi müfəttişləri gəldikdə bəlli olur.\nMühasibat uçotunun aparılmasını ixtisaslaşmış konsaltinq şirkətinə tapşırıqda isə heç bir sənəd itmir. Çünki, bütün ilkin sənədlər Sizə qaytarılsa belə (və onlar sonradan itsə), üstündən bir il keçəndən sonra da arxiv məlumat bazasından bütün lazımi məlumatı əldə edə biləcəksiniz.\n"V.E.S. Consultancy LLC" konsaltinq şirkətinə müraciət etsəniz aşağıdakı üstünlükləri əldə edəcəksiniz:\nStruktur bölməsinə qənaət: adətən, abunə xərcləri mühasibat ştatının saxlanması xərclərindən daha az olur;\nMaliyyə risklərinin aradan qaldırılması: uçotun aparılması ilə bağlı bütün maliyyə risklərini bizim şirkətin üzərinə qoya bilərsiniz;\nVergiqoymanın qanuni şəkildə azaldılması yollarının axtarılması, qeyri-standart maliyyə-təsərrüfatı, hüquqi məsələlərə dair əlavə məlumatın alınması;\nMühasibat və vergi hesabatlarının təhvil verilməsi ilə bağlı yaranan yubanmaların aradan qaldırılması.\nBu, sizə sərf edirmi?\nMühasibat autsorsinqinin faydası artıq bütün dünyada qiymətləndirilmişdir. "V.E.S. Consultancy LLC" ixtisaslaşmış konsaltinq şirkəti tərəfindən göstərilən mühasibat xidmətləri hal-hazırda mühasibat xidmətləri bazarında ən əlverişlisi hesab olunur.\n"V.E.S. Consultancy LLC" konsaltinq şirkətinə vergi uçotu şöbəsinin funksiyalarının verilməsi: ilkin sənədlər və ümumi mühasibat cədvəlləri əsasında vergilərin hesablanması, vergi deklarasiyalarının və digər hesabatların hazırlanması şirkətiniz üçün xüsusi maraq kəsb edə bilər.\n"V.E.S. Consultancy LLC" konsaltinq şirkəti ən müasir və daim yeniləşən proqram təminatı ilə təchiz olunub. Bu, mühasibat uçotunu avtomatlaşdırılmış şəkildə aparmağa və müştərilərin öz gücü ilə yaradılan mühasibat bazalarında işi problemsiz davam etdirməyə imkan verir.\nBiznesiniz üçün mühasibat xidmətlərini peşəkarlara etibar etməklə Siz, hesabatların natamam, yubanma, nöqsan və ya səhvlərlə verilməsi barədə daha narahat olmayacaqsız. Vergi və mühasibat qanunvericiliyinin pozulması ilə bağlı cərimə və penyaları verməkdən qurtulacaqsız.\n"V.E.S. Consultancy LLC" konsaltinq şirkətinin mütəxəssisləri bütün mühasibat hesabatlarını hazırlayıb vergi müfəttişliyinə, pensiya və sosial sığorta fondlarına, statistikaya təqdim edəcəklər.\n"V.E.S. Consultancy LLC" şirkətinin işçi heyəti Azərbaycan qanunvericiliyinə müvafiq olaraq aşağıdakı xidmətləri göstərir:\nHesabatın hazırlanması, təhvil verilməsi;\nMühasibat uçotunun bərpa edilməsi;\nUçot sxemlərinin tərtibatı;\nMühasibat uçotuna dair məsləhətlərin verilməsi;


"Neftçi"nin legioneri: "Mövsümün ləğv olunması düzgün qərar olmaz" | Futbolxeber.az\n"Neftçi"nin legioneri: "Mövsümün ləğv olunması düzgün qərar olmaz"\n"Neftçi" klubunun serbiyalı futbolçusu Voyislav Stankoviçin müsahibəsi\n- Karantin dövründə vaxtınızı necə keçirirsiniz, hansı işlərlə məşğul olursunuz?\n- Evdə oturur, fərdi məşqlər edirəm. Fiziki hazırlıq üzrə məşqçimiz proqram göndərib, onun əsasında hazırlaşıram. Artıq 2 aya yaxındır evdəyəm. Açığı, bu vəziyyət məni darıxdırır. Tezliklə karantin dövrü başa çatsın və öz sevimli işimə - futbola qayıdım. Artıq məşq etmək, oynamaq istəyirəm.\n- Dediniz ki, evdə oturmaqdan bezmisiniz. Darıxmamaq üçün hansı işləri görürsünüz?\n- Müxtəlif seriallara baxırıq. Aralarında serb serialları da var. Maraqlı filmləri izləyirik. Ailəm yanımda olduğu üçün şanslıyam. 2 övladımla oynayıram. Bəlkə də, bu səbəbdən evdə çox darıxmıram. Yalnız futbolsuz qalmaq məni darıxdırır.\n- Yəqin ki, Serbiyadakı qohumlarınız, doğmalarınızla əlaqə saxlayırsınız. Orada vəziyyət necədir?\n- Əlbəttə, valideynlərimlə danışıram. Orada vəziyyət buradakına nisbətən bir qədər pisdir. 8-9 min yoluxma faktı var.\n- Virusa yoluxanlar arasında yaxınlarınız var?\n- Xeyr. Xoşbəxtlikdən doğmalarımdan heç kim bu xəstəliyə yoluxmayıb. Çünki onlar da müvafiq qaydalara əməl edir, evdə oturur, ehtiyac olmadıqca küçəyə çıxmırlar.\n- Karantin rejimi elan olunmazdan əvvəl ölkənizə getmək barədə düşünürdünüz?\n- Bəli, Serbiyaya getmək istəyirdim. Amma virus dünyada çox sürətlə yayıldı. Digər tərəfdən, mənim işim Azərbaycandadır. Pandemiya başa çatana qədər burada qalacağam. Sonrasına baxarıq. Görək, çempionatı başa vurandan sonra bizə vaxt verəcəklər, ya yox. Hələlik buradayam və yenidən futbol oynamağa başlayacağım günü gözləyirəm.\n- “Neftçi” ilə müqaviləniz nə vaxt başa çatacaq?\n- Mənim gələn ilin yayına qədər müqaviləm var. Hələ “Neftçi”nin futbolçusuyam. Ciddi hazırlaşmaq lazımdır. Ümid edirəm ki, cari mövsüm qalan 8 turu da oynayacağıq. Sonra isə yeni mövsümün hazırlığına başlamalıyıq.\n- Avropada futbolçuların məşqlərə maska ilə çıxması gündəmdədir. Azərbaycanda da belə bir qərar qəbul olunsa, münasibətiniz necə olar?\n- AFFA belə bir qərar qəbul etsə, UEFA və ya FIFA-nın buna qarışacağını düşünmürəm. Amma maska ilə məşq etmək çətin olar. Çünki futbol fiziki hazırlıq tələb edən oyundur. Bunun üçün çox qaçır, çox məşq edirik. Bu zaman hava ağciyərlərimizə məhz burnumuz vasitəsilə daxil olur. Maska taxsaq, məşq etmək çətin olacaq. Amma qərar verilsə, buna cəhd etməliyik.\n- Dünən Azərbaycan mətbuatında “Neftçi”nin karantin qaydalarını pozaraq öz bazasında məşq etməsi ilə bağlı video yayılmışdı. Buna da aydınlıq gətirməyinizi istərdik...\n- Hə, bu məlumatı mən də oxudum. Guya, “Neftçi” məşq edib. Təbii ki, qeyri-dəqiq məlumatdır. Heç kim komandanı bir araya toplayıb, məşq keçmək barədə düşünməyib. Çünki hazırda virusla bağlı çox çətin vəziyyətdir. Bu video haradasa 2 ay əvvəl çəkilib. Yadımdadır ki, həmin məşq hansısa oyundan sonra olmuşdu. Yenə deyirəm, yalan məlumatdır.\n- Çempionatı başa çatdırmaq mümkün olmasa və hazırkı sıralamaya əsasən “Qarabağ” çempion elan olunsa, bununla barışacaqsınız?\n- Çempionatı bərpa etməyin mümkün olmayacağı və qalan 8 oyunun keçirilməyəcəyini desələr, düşünürəm ki, bu, düzgün qərar olmaz. Amma eyni zamanda, heç nə edə bilmərik. Qərarı AFFA qəbul edirsə, bununla razılaşmalıyıq. Şəxsi qənaətimə görə, 8 tur keçiriləcək və bundan sonra kimin çempion olacağı bilinəcək. 8 oyun az deyil, 24 xal deməkdir. Görək, hansı qərar qəbul ediləcək.


Zati – Aliləri, Möhtərəm, Cənab Prezident! – AVP.AZ\nSizi Doğum günü münasibətilə səmimi qəlbdən təbrik edir, Ulu Tanrıdan Sizə möhkəm can sağlığı, ailə səadəti, çətin və olduqca şərəfli fəaliyyətinizdə müvəffəqiyyətlər diləyirəm.\nSiz zədələnən qürurumuzu və milli mənliyimiz millətimizə qaytaran fenomenal tarixi şəxsiyyətsiniz. Sizinlə fəxr edir, qürur duyuram.\nƏbədi olaraq Ulu Tanrının pənahında olasınız. Amin!


Keçmiş nazir: “Türkiyə Qazaxıstandakı proseslərə cəlb edilməlidir” - Milli Tribuna\nKeçmiş nazir: “Türkiyə Qazaxıstandakı proseslərə cəlb edilməlidir”\n— Qazaxıstandakı hadisələrə münasibət bildirərkən sosial etirazlarla xarici qüvvələrin iştirakının sərhədlərini müəyyən etmək zərurəti yaranır. Bu zərurəti necə izah edərdiniz?\n— Hər bir cəmiyyətdə narazılıq üçün iqtisadi əsaslar olur. Buna heç kim etiraz etmir. Amma məsələyə bir qədər qlobal yanaşdıqda görürük ki, Qazaxıstandakı hadisələrin əsas səbəbi xarici qüvvələrin oyunudur. Mən düşünürəm ki, bu məsələnin Qərb-Rusiya toqquşması kimi qələmə verilməsində şişirtmələrə yol verilir. Ancaq istisna etmirəm ki, bu məsələdə koordinasiya mövcuddur, bu bağlılıq hiss edilir.\n— Bir az təfsilat lazımdır, nədir bu bağlılıq?\n— Görüntü yaranır ki, Qərblə Rusiya qarşı-qarşıya durub. Ancaq analiz edəndə bu qənaətə gəlmək mümkündür ki, bunlar qarşıdurmadan çox koordinasiyadır. Ukrayna böhranı başlayanda Qərb-Rusiya toqquşması görüntüsü yaradıldı, amma nəticədə Rusiya Krımı ilhaq etdi, digər əraziləri işğal etdi. Fikrimi daha aydın izah etmək üçün, Belarusdan da misal gətirəcəyəm. Belarusda Qərb tərəfindən dəstəklənən müxalifət liderlərinin siyasi fəallığı Moskvada başlayıb. Onların Moskva ilə bağlantısı çox geniş şərh olunub. Hiss olunur ki, Rusiya-Qərb qarşıdurması kimi dəyərləndirilən bəzi hadisələr elə Rusiya-Qərb koordinasiyası əsasında baş verir. Qazaxıstanda da qiymətlər mövzusu ortaya çıxandan dərhal sonra Rusiya öz tərəfindən həmin ölkəyə qüvvələr yeritməsini dilə gətirirdi.\n— Bəs Türkiyənin mövqeyi necədir – seyrçi, yoxsa dərin narahatlıq keçirən oyunçu?\n— Qərb-Rusiya koordinasiyasına Türkiyə də cəlb edilməlidir. Qazaxıstanda Türkiyə meyilli qüvvələr də mövcuddur. Qazaxıstanda vəziyyəti sabitləşdirmək üçün Türkiyənin də iştirakı məqsədəuyğundur. Türkiyə-Rusiya tandemi bir çox məsələdə öz əhəmiyyətli rolunu oynayıb və müsbət nəticələr hasil edib. Türkiyənin Qazaxıstandakı proseslərə qoşulmasını Azərbaycan da dəstəkləməlidir.\n— Türkiyə özü bu şərtlərlə proseslərdə iştirakı istəyirmi?\n— Hazırda Kollektiv Təhlükəsizlik Müqaviləsi Təşkilatının üzvləri öz hərbçilərini Qazaxıstana göndərir. Həmin təşkilatın üzvü olan Ermənistan sülhə və təhlükəsizliyə hansı töhfələr verəcək?! Bu, elə Belarus hərbçilərinə də aiddir. Ancaq Türkiyənin iştirakı stabilləşməyə daha yaxşı element kimi töhfə verə bilər. Rusiya və digər oyunçular da maraqlıdırlar ki, Türkiyəni sabitləşmə prosesinə cəlb etsin.\n— Çin faktoru Qazaxıstanda güclənir, bu, Qərbi də, Rusiyanı da narahat edir. Çin hansı məqsədləri güdür?\n— Bu hadisələrdə əsas açarlardan biri də Çindir. Qarşıdan Rusiya-ABŞ danışıqları gəlir. Bu danışıqlar ABŞ-Çin qarşıdurmasının gücləndiyi dövrə təsadüf edir. ABŞ-Çin münasibətlərində Rusiya da həlledici amildir. Sual budur: Rusiya Çini, yoxsa ABŞ-ı dəstəkləyəcək? Görünən budur ki, Qazaxıstandakı proseslərdən daha çox Rusiya xeyir götürür. Moskva başa düşür ki, ABŞ-la danışıqlarda Vaşinqtonu ən azından neytral hala gətirəndən sonra Çinlə məşğul olacaq. Böyük oyunda Qazaxıstan da hansısa gedişlərin bir hissəsidir. Nəzərə alaq ki, Türkiyədə iqtisadi böhran zamanı bu ölkəyə ən çox kömək edən ölkələrdən biri də Çin olub. Hər halda buna aid hansısa məlumatlar mətbuata sızdırılıb.\nMagistr olmaq istəyənlərin NƏZƏRİNƏ\nİranda Qasım Süleymaninin heykəli yandırıldı


“Korrupsionerlər milyardlarla pul qazanır, insanlar var-yoxdan çıxarılır…” – ETİRAZ – Yenicag.Az\nAna Səhifə Banner “Korrupsionerlər milyardlarla pul qazanır, insanlar var-yoxdan çıxarılır…” – ETİRAZ\nYeni Çağ Media Qrupu – May 20, 2022 - 14:13\n“Rusiya ilə əlaqəsi olan adamlar tutduqları postdan Azərbaycan xalqını dövlətdən, hakimiyyətdən narazı salmaq, xalqda dövlətə ümidsizlik yaratmaq üçün istifadə edirlər”.\nBu fikirləri ölkədəki sosial problemlərin arxasında dayanan səbəblərə toxunan Azərbaycan Demokrat Partiyasının (ADP) sədri Sərdar Cəlaloğlu Yenicag.az-a açıqlamasında deyib.\nSərdar Cəlaloğlu bildirib ki, ölkədə insanlar kasıblıqdan daha çox milli gəlirin düzgün bölüşdürülməməsindən narazıdır:\n“Ermənistanda baş verən hadisələrə baxanda görürük ki, Rusiya Ermənistanda olan tərəfdarlarını açıq şəkildə Paşinyana qarşı hərəkətə gətirib. Ölkə parçalanmaq dərəcəsindədir. Sual olunur: Azərbaycanda da Rusiyanın maraqlarını müdafiə edən insanlar varmı və o insanlar Rusiyanın maraqlarını necə müdafiə edirlər? Postsovet ölkələrinin hamısında Rusiya tərəfdarları və kəşfiyyat orqanlarının ələ aldığı, Kremldə təmsil olunan şəxslərlə ortaq biznesi olan adamlar var. Bu adamlar Azərbaycanda Ermənistandakı ruspərəst qüvvələrin apardığı siyasətə uyğun siyasət aparırlar?\nErmənistanda Rusiyanın Ukraynada apardığı işğalçılıq siyasətini açıq şəkildə dəstəkləyirlər. Azərbaycan-Ermənistan, Ermənistan-Türkiyə əlaqələrinin yoluna qoyulmasına mane olurlar. Azərbaycanda isə “5-ci kolon”un işi dövləti nüfuzdan salmaq, camaatla hakimiyyət arasında ziddiyyət yaratmaq, həm də mümkün qədər sosial narazılığı artırmaqdır. Çünki Azərbaycanda açıq şəkildə Rusiyanı müdafiə edə bilməzlər. Azərbaycan xalqının müstəqillik və suverenlik hissi kifayət qədər güclüdür. Sosial problemə görə xalqı küçələrə çıxarmaq, siyasi oyunlara qatmaq mümkündür. Ona görə də hakimiyyətdə olan qarışıq ailə nümayəndələri, Rusiya ilə əlaqəsi olan adamlar tutduqları postdan Azərbaycan xalqını dövlətdən, hakimiyyətdən narazı salmaq, xalqda dövlətə ümidsizlik yaratmaq üçün istifadə edirlər. Ölkədə hazırda baş verənlər həmin qüvvələrin fəaliyyətinin nəticəsidir. Konkret qanunları, tez-tez qərarları dəyişirlər, gah pensiyaları kəsirlər, gah bərpa edirlər. Məqsəd burada qeyri-müəyyənlik yaratmaq, bununla da inkişafın qarşısını almaqdır.\nAzərbaycan vətəndaşlarında sosial narazılıq kasıblıq və işsizliklə bağlı deyil. Azərbaycanda sosial narazılığın əsas səbəbi kəskin qütbləşmə, milli gəlirin ədalətsiz bölünməsidir. Bir tərəfdə korrupsionerlər milyardlarla pul qazanır, digər tərəfdən isə insanlar var-yoxdan çıxarılır və narazı salınır. Xalq görür ki, bir tərəfdə qeyri-adi dərəcədə, hətta Amerika milyarderlərinin belə yaşamadığı həyat səviyyəsinə malik insanlar var. Hansı ki Azərbaycan dövləti üçün heç bir xidmətləri yoxdur. Dövlətin çətiri altında milyardlar qazanıblar”.


DGKA | Növbəti xidmətə hazırlıq təlimlərinin qiymətləndirilmə mərhələsi keçirilib\nNövbəti xidmətə hazırlıq təlimlərinin qiymətləndirilmə mərhələsi keçirilib\nDövlət Gömrük Komitəsinin Akademiyasında gömrük orqanlarına xidmətə yeni qəbul olunan əməkdaşlar üçün növbəti hazırlıq təlimləri başa çatıb.\nAkademiyada təşkil edilən təlimlərin dinləyicilərinin beş həftə ərzində əldə etdikləri bilik və bacarıqlarının qiymətləndirilməsi keçirilib.\nTədbirdə iştirak edən Dövlət Gömrük Komitəsi sədrinin müavini, gömrük xidməti general-mayoru İqbal Babayev Azərbaycan Prezidenti İlham Əliyevin dövlət təhlükəsizliyi və vətəndaş məmnunluğunu aidiyyəti orqanların fəaliyyətində prioritet istiqamət kimi qarşıya qoyduğunu vurğulayıb. Komitə sədrinin müavini qeyd edib ki, öz növbəsində Dövlət Gömrük Komitəsi vətəndaş məmnunluğunu təmin etmək strategiyasını həyata keçirir.\nAkademiyanın rəisi Qulu Novruzov təlimlərin gömrük xidməti əməkdaşları üçün daha səmərəli, məzmunlu və praktiki olması üçün Akademiya tərəfindən bütün müvafiq işlərin görüldüyünü, təlimlərin məzmununun təkmilləşdirildiyini bildirib. Akademiyanın rəisi dinləyicilərin həm texniki nəzarət vasitələri, həm VAİS üzrə, həm də digər sahələrlə bağlı biliklər qazandıqlarını deyib.\nSonra dinləyicilərin nəzəri və praktiki biliklərinin qiymətləndirilmə mərhələsi keçirilib.\nEyni zamanda, texniki nəzarət vasitələrinin xidməti otağında texniki vasitələrdən istifadə etməklə, gömrük nəzarəti formalarının tətbiqi ilə real şəraitə yaxın vəziyyətlərdə müvafiq stimulyasiyalar dinləyicilər tərəfindən nümayiş etdirilib.\nQeyd edək ki, bu günədək Akademiyada xidmətə ilkin hazırlıq təlimlərində 237 gömrük əməkdaşı iştirak edib.